hotchpotch/miracl-hf-unified huggingface dataset:
เหตุผลวิบัตินักแม่นปืนชาวเทกซัส
เหตุผลวิบัตินักแม่นปืนชาวเทกซัส 
เป็นเหตุผลวิบัติอรูปนัยที่เกิดขึ้นเมื่อเราไม่ใส่ใจในความต่าง ๆ กันของข้อมูล แต่สนใจแต่ความคล้ายคลึงกัน
ซึ่งจะทำให้เกิดการสรุปข้อมูลอย่างผิดพลาด 
เป็นเหตุผลวิบัติที่สัมพันธ์กับ clustering illusion ซึ่งหมายถึงความโน้มเอียงของระบบประชานของมนุษย์ ที่จะตีความข้อมูลว่า มีรูปแบบ ทั้ง ๆ ที่ความจริงไม่มี
ส่วนชื่อมาจากเรื่องตลกเกี่ยวกับชาวเทกซัสที่ยิงปืนเข้าที่ฝาของยุ้งข้าว แล้ววาดเป้ายิงปืนที่ตรงกลางของจุดที่มีลูกปืนยิงถูกมากที่สุด แล้วคุยว่า ตนเป็นนักแม่นปืน
เหตุผลวิบัตินี้มักเกิดขึ้นเมื่อเรามีข้อมูลเป็นจำนวนมาก
แล้วเพ่งความสนใจไปที่เพียงกลุ่มน้อย ๆ ของข้อมูลที่มีนั้น
กลุ่มที่เพ่งดูนั้นอาจจะมีลักษณะอะไรบางอย่างที่เหมือนกัน ซึ่งอาจเกิดขึ้นเพราะเหตุอะไรอย่างอื่น 
ซึ่งไม่ตรงกับเหตุที่เราเสนอ
ดังนั้น โดยสาระก็คือ ถ้าเราพยายามที่จะอธิบายเหตุของลักษณะข้อมูลที่เหมือนกันกลุ่มหนึ่ง ซึ่งเป็นส่วนของข้อมูลที่มีมาก โดยแสดงเหตุที่ไม่เป็นจริง (เช่นแสดงกลุ่มลูกปืนที่ยิงเข้าใกล้ ๆ กันโดยบังเอิญว่ามีเหตุจากความที่เราเป็นนักแม่นปืน) เราก็อาจจะกำลังสร้างเหตุผลวิบัตินี้อยู่
เหตุผลวิบัตินี้มีลักษณะเฉพาะเป็นการไม่มีสมมุติฐานที่เฉพาะเจาะจงก่อนที่จะเริ่มรวบรวมข้อมูล หรือว่าเป็นการตั้งสมมุติฐานภายหลังจากเริ่มเก็บและตรวจดูข้อมูลแล้วเท่านั้น 
ดังนั้น จะไม่ใช่เหตุผลวิบัตินี้ถ้าเรามีสมมุติฐาน (หรือความคาดหมาย) เกี่ยวกับความสัมพันธ์ที่เป็นประเด็นการศึกษา ก่อนที่จะเริ่มตรวจสอบข้อมูล
ยกตัวอย่างเช่น ถ้าก่อนที่จะตรวจสอบข้อมูล เรามีกลไกทางกายภาพอยู่ในใจที่เป็นกระบวนการที่ทำให้เหตุนำมาซึ่งผล
ดังนั้น เราก็จะสามารถใช้ข้อมูลที่ได้ เพื่อสนับสนุนหรือคัดค้านว่า มีกลไกทางกายภาพนั้นจริง ๆ หรือไม่
อีกอย่างหนึ่ง ถ้าข้อมูลเพิ่มเติมสามารถหาได้โดยวิธีการเดียวกันกับการหาข้อมูลดั้งเดิม
เราสามารถใช้ข้อมูลดั้งเดิมในการตั้งสมมุติฐาน แล้วใช้ข้อมูลที่ได้เพิ่มเติมในการตรวจสอบสมมุติฐานนั้น
สิ่งที่เราไม่ควรทำก็คือ การใช้ข้อมูลเดียวกันทั้งในการตั้งสมมุติฐานทั้งในการตรวจสอบ
เพราะว่าการทำเช่นนั้นเป็นกระบวนการสร้างเหตุผลวิบัตินักแม่นปืนชาวเทกซัส
งานวิจัยในปี ค.ศ. 1992 ทำในประเทศสวีเดนมีจุดมุ่งหมายเพื่อกำหนดว่า สายไฟฟ้าเป็นเหตุทำลายสุขภาพหรือไม่ นักวิจัยได้สำรวจทุกคนที่อาศัยภายในรัศมี 300 เมตรของสายไฟฟ้าแรงสูงเป็นเวลา 25 ปี แล้วสืบหาความเจ็บไข้ที่มีอัตราสูงขึ้นโดยมีนัยสำคัญทางสถิติกว่า 800 อย่าง งานวิจัยนี้พบว่า อุบัติการณ์ของมะเร็งเม็ดเลือดขาวในวัยเด็กของผู้ที่อาศัยอยู่ใกล้ ๆ สายไฟฟ้ามีอัตราสูงกว่าถึง 4 เท่า ซึ่งมีผลให้เกิดการร้องเรียกให้รัฐบาลทำการแก้ไข แต่ปัญหาเกี่ยวกับข้อสรุปนี้จริง ๆ ก็คือ ความเจ็บไข้ที่ตรวจสอบที่มีจำนวนสูงถึง 800 ซึ่งเป็นจำนวนที่มากจนกระทั่งว่า มีความน่าจะเป็นสูงที่ความเจ็บไข้อย่างใดอย่างหนึ่งจะดูเหมือนมีนัยสำคัญทางสถิติ แต่ความจริงเป็นเรื่องบังเอิญ งานวิจัยที่ทำต่อ ๆ มาไม่พบความสัมพันธ์อะไร ๆ ระหว่างสายไฟฟ้าแรงสูงกับมะเร็งเม็ดเลือดขาวในวัยเด็ก ไม่ว่าจะโดยเหตุผลก็ดีหรือโดยสหสัมพันธ์ก็ดี
เหตุผลวิบัตินี้พบบ่อยในการตีความกลอนสี่บาทที่ถือเป็นคำพยากรณ์อนาคตของนอสตราเดมัส คือกลอนของเขามักจะได้รับการแปลอย่างไม่เคร่งครัด มาจากบทความดั้งเดิมในภาษาฝรั่งเศสโบราณ โดยที่ไม่สนใจพื้นเพทางประวัติศาสตร์ แล้วใช้ในการสนับสนุนข้ออ้างว่า เขาได้พยากรณ์เหตุการณ์ปัจจุบันอย่างหนึ่ง หลังจากที่เหตุการณ์นั้นเกิดขึ้นแล้วจริง ๆ
วอลเลย์บอลชายทีมชาติออสเตรเลีย
วอลเลย์บอลชายทีมชาติออสเตรเลีย () เป็นทีมชาติของประเทศออสเตรเลีย ทีมนี้ได้รับการบริหารโดยสหพันธ์วอลเลย์บอลออสเตรเลีย (เอวีเอฟ) และเป็นส่วนหนึ่งในการแข่งขันวอลเลย์บอลระดับนานาชาติ
สติ (แก้ความกำกวม)
สติ () อาจหมายถึง
โอลิมปัส (ภูเขาไฟ)
ภูเขาไฟโอลิมปัส () เป็นภูเขาไฟรูปโล่ขนาดใหญ่บนดาวอังคาร จัดว่าเป็นภูเขาไฟที่มีขนาดใหญ่ที่สุดในระบบสุริยจักรวาลของเราด้วยความสูงกว่า 25 กิโลเมตร สูงกว่ายอดเขาเอเวอเรสต์ของโลกถึง 3 เท่า และยังเป็นภูเขาไฟขนาดใหญ่บนดาวอังคารที่มีอายุน้อยที่สุด
นักดาราศาสตร์มีการค้นพบมันตั้งแต่ศตวรรษที่ 19 และเรียกมันว่า นิกซ์โอลิมปิกา ซึ่งพวกเขาคิดว่ามันเป็นภูเขาธรรมดาเท่านั้น จนเมื่อยาน มาริเนอร์ 9 ถูกส่งไปโคจรรอบดาวอังคารในปี ค.ศ. 1971 จึงสามารถยืนยันได้ว่า นิกซ์โอลิมปิกา ไม่ใช่แค่ภูเขาธรรมดาหากแต่เป็นภูเขาไฟ
ตะเคียน (แก้ความกำกวม)
ตะเคียน อาจหมายถึง
โรงเรียนวัดราษฎร์ศรัทธาธรรม
โรงเรียนวัดราษฎร์ศรัทธาธรรม เป็นโรงเรียนในสังกัดสำนักงานเขตพื้นที่การศึกษาประถมศึกษานครนายก ตั้งอยู่ในตำบลชุมพล อำเภอองครักษ์ จังหวัดนครนายก อยู่ในกลุ่มโรงเรียนองครักษ์สามัคคี เป็นโรงเรียน 1 ใน 4 แห่งของตำบลชุมพล เป็นโรงเรียนเป็นโรงเรียน 1 ใน 9 แห่งของกลุ่มฯ เปิดสอนชั้นอนุบาล-ประถมศึกษา
โรงเรียนชุมชนวัดศรีนาวา (ดิลกชนศรีนาวา)
โรงเรียนชุมชนวัดศรีนาวา (ดิลกชนศรีนาวา) เป็นโรงเรียนในสังกัดสำนักงานเขตพื้นที่การศึกษาประถมศึกษานครนายก ตั้งอยู่ในตำบลศรีนาวา อำเภอเมืองนครนายก จังหวัดนครนายก อยู่ในกลุ่มโรงเรียนหินตั้ง-ศรีนาวา เป็นโรงเรียน 1 ใน 3 แห่งของตำบลศรีนาวา เป็นโรงเรียน 1 ใน 7 แห่งของกลุ่มฯ เปิดสอนชั้นอนุบาล-ประถมศึกษา
ทอมัส เอ็ดการ์
ทอมัส แพทริค เอ็ดการ์ (; เกิด 21 มิถุนายน ค.ศ. 1989 —) เป็นนักกีฬาวอลเลย์บอลชายชาวออสเตรเลีย ผู้ทำหน้าที่ร่วมสังกัดแอลไอจีอินชัวรันซ์เกรเตอร์ส
เมื่อปี ค.ศ. 2012 เขาได้รับเลือกให้เป็นตัวแทนทีมออสเตรเลียเข้าร่วมการแข่งรายการโอลิมปิกฤดูร้อน 2012
ในปี ค.ศ. 2013 เขาได้ย้ายไปอยู่ร่วมสังกัดแอลไอจีอินชัวรันซ์เกรเตอร์ส
และในปี ค.ศ. 2014 เขาได้รับเลือกให้เป็นตัวแทนทีมออสเตรเลียเข้าร่วมการแข่งรายการวอลเลย์บอลชายชิงแชมป์โลก 2014 ที่ประเทศโปแลนด์
ผู้บ่าวไทบ้าน อีสานอินดี้
เรื่องราวของ ทองคำ อาร์ตี้ ธนฉัตร ตุลยฉัตร หนุ่มอีสานบ้านนอกที่ฝันอยากเป็นผู้กำกับหนังอันโด่งดัง ท่ามกลางความฝันลมๆ แล้งๆ ทองคำ เฝ้ารอ ปราณี (ณภัสนันท์ (ชูติมา) วันดึก) สาวคนรักที่ไปทำงานเมืองนอกหวังกลับมาแต่งงานกัน ทองคำมีเพียงไก่ชนตัวหนึ่งที่ปราณีให้ไว้ก่อนไปเมืองนอกและกลุ่มผู้บ่าวไทบ้านเป็นเพื่อน ความซวยของทองคำเกิดขึ้นเมื่อไก่ตัวรักถูกเพื่อนขโมยไปต้ม ทองคำเสียใจมากที่สุด และต้องเสียใจอีกครั้ง ในวันที่ปราณีกลับมาจากเมืองนอกพร้อมแฟนฝรั่งชาวอังกฤษเพื่อจะมาไถนาให้แม่ยายในช่วงฤดูทำข้าว(เดือนมิถุนายน) ทำให้ทองคำอกหักทันที มีเพียงเพื่อนผู้บ่าวไทบ้านคอยปลอบใจ และทองคำจะทำยังไงกับความเป็นไทบ้านลูกอีสานเพื่อดึงใจแฟนสาวไม่ให้กลับเมืองนอกกับแฟนฝรั่งหลังฤดูทำนาเสร็จ
รีตา เลวี-มอนตัลชีนี
รีตา เลวี-มอนตัลชีนี (; 22 เมษายน ค.ศ. 1909 – 30 ธันวาคม ค.ศ. 2012) เป็นนักประสาทชีววิทยาชาวอิตาลี เธอได้รับรางวัลโนเบลสาขาสรีรวิทยาหรือการแพทย์ ร่วมกับสแตนลีย์ โคเฮน ในปี ค.ศ. 1986 สำหรับการค้นพบโกรทแฟคเตอร์ นอกจากนี้ เลวี-มอนตัลชีนี ยังเป็นบุคคลที่ได้รับรางวัลโนเบลคนแรกที่มีอายุยืนกว่าหนึ่งร้อยปี
รีตา เลวี-มอนตัลชีนี เกิดเมื่อปี ค.ศ. 1909 ที่เมืองตูริน เป็นบุตรคนสุดท้องจากจำนวนพี่น้องทั้งหมดสี่คนของครอบครัวชาวยิวเซฟาร์ดีที่มีฐานะ บิดาเป็นวิศวกรไฟฟ้าและนักคณิตศาสตร์ ส่วนมารดาเป็นจิตรกร เธอมีพี่น้องฝาแฝดชื่อเปาลา เมื่อเป็นวัยรุ่น เลวี-มอนตัลชีนีอยากเป็นนักเขียน เพราะชื่นชอบผลงานของเซลมา ลอเกร์เลิฟ แต่ต่อมาเปลี่ยนใจไปเรียนแพทย์ที่มหาวิทยาลัยตูริน เมื่อเรียนจบ เธอทำงานเป็นผู้ช่วยอาจารย์ แต่ถูกบีบให้ออกจากงานเมื่อมุสโสลินีขึ้นปกครองประเทศ และมีนโยบายกีดกันชาวยิว
ช่วงสงครามโลกครั้งที่สอง เลวี-มอนตัลชีนีทำการทดลองที่บ้าน และศึกษาการเจริญของเส้นใยประสาทจากเอ็มบริโอของไก่ ต่อมาเมื่อนาซีเยอรมนียึดครองอิตาลี ครอบครัวของเธอก็ย้ายไปอยู่ที่ฟลอเรนซ์ และย้ายกลับไปตูรินเมื่อสงครามสิ้นสุด ในปี ค.ศ. 1946 เลวี-มอนตัลชีนีตอบรับคำเชิญจากมหาวิทยาลัยวอชิงตัน เซนต์หลุยส์ และทำงานเป็นรองศาสตราจารย์ที่นั่น ในปี ค.ศ. 1952 เธอค้นพบโกรทแฟคเตอร์ ซึ่งเป็นโปรตีนที่มีส่วนสำคัญต่อการเจริญของเซลล์ประสาท เธอได้รับตำแหน่งศาสตราจารย์ในเวลาต่อมา และได้เป็นผู้อำนวยการศูนย์วิจัยด้านประสาทชีววิทยาที่กรุงโรม ในปี ค.ศ. 1986 เลวี-มอนตัลชีนีและสแตนลีย์ โคเฮน ได้รับรางวัลโนเบลสาขาสรีรวิทยาหรือการแพทย์ จากการค้นพบดังกล่าว
ในปี ค.ศ. 2001 เลวี-มอนตัลชีนีได้รับแต่งตั้งให้เป็นวุฒิสมาชิกตลอดชีพ (Senator for Life) จากประธานาธิบดี คาร์โล อะเซกลิโอ เคียมปี เธอเสียชีวิตที่กรุงโรม ในปี ค.ศ. 2012 ขณะมีอายุได้ 103 ปี
วอลเลย์บอลชายชิงแชมป์โลก 2006
วอลเลย์บอลชายชิงแชมป์โลก 2006 () จัดขึ้นในประเทศญี่ปุ่น ระหว่างวันที่ 17 พฤศจิกายน – 3 ธันวาคม ค.ศ. 2006 เป็นการแข่งขันวอลเลย์บอลชายมีจำนวน 24 ทีม และทีมชนะเลิศในรายการนี้คือ บราซิล ที่สามารถเอาชนะโปแลนด์ 3-0 เซต ส่วนการชิงอันดับ 3 บัลแกเรีย ที่สามารถเอาชนะเซอร์เบียและมอนเตเนโกร 3-1 เซต
จาง อันต๋า
จาง อันต๋า () เป็นนักสนุกเกอร์อาชีพชาวจีน เปิดตัวครั้งแรกในการเข้ามาเล่นในเมนทัวร์ในสนุกเกอร์ฤดูกาล 2009/2010 เขาได้สิทธิเล่นสายอาชีพหลังจากคว้าแชมป์รายการเอซีบีเอสเอเชียน (ACBS Asian) รุ่นอายุไม่เกิน 21 ปี
เขามีความสูง 5 ฟุต 3 นิ้ว จนได้ฉายา 'ไมตีเมาส์' (Mighty Mouse) จางอาศัยอยู่ในย่านรอมฟอร์ดในลอนดอน ในช่วงที่มีการแข่งขันสนุกเกอร์และมีผู้จัดการโดย โกรฟ ลีเชอร์ ทำการฝึกซ้อมประจำที่สถาบันซึ่งอยู่ในรอมฟอร์ด
เบญจรัตน์ วิศิษฐ์กิจการ
เบญจรัตน์ วิศิษฐ์กิจการ เป็นนักแสดงและนักร้องชาวไทย
เบญจรัตน์ วิศิษฐ์กิจการ เกิดเมื่อวันศุกร์ที่ 23 กันยายน พ.ศ. 2531 ที่โรงพยาบาลกรุงเทพคริสเตียน เข้าศึกษาจากโรงเรียนนานาชาติแอ๊ดเวนต์รามคำแหง, โรงเรียนเตรียมอุดมศึกษา และสำเร็จการศึกษาระดับปริญญาตรีที่คณะสถาปัตยกรรมศาสตร์ จุฬาลงกรณ์มหาวิทยาลัย
ก้าวแรกวงการบันเทิงของเบญจรัตน์ เป็นผลงานด้านดนตรีในรูปแบบขับร้องกลุ่ม ในนามตะกร้า (พ.ศ. 2546) โดยมีผลงานเพลงอัลบั้ม แอ๊ปเปิ้ล มะละกอ กล้วย ส้ม ร่วมกับ 3 สาวได้แก่ พัชรัตน์ ชวาลดิฐ (แพ็คกี้), ศศิมา อัศวพานิชพันธ์ (แพร), พิมพ์พัฒน์ แจ้งเร็ว (น้ำตาล) ทำให้ในสองปีต่อมามาผลงานเพลงในนามของ ร็อกกี้ โรด (Rocky Road) กับอีก 9 สาว ในสังกัดจีเอ็มเอ็ม แกรมมี่ (พ.ศ. 2548)
การแสดงทำให้เบญจรัตน์ วิศิษฐ์กิจการ เริ่มมีผลงานด้านการแสดงเรื่องแรกในทีเด็ด ครูพันธุ์ใหม่จิตพิสัยเดือด รับบท ป๊อกหรือแพรวไหม แห่งแก๊งค์ดอกไม้เหล็ก และละครน้องใหม่ร้ายบริสุทธิ์ ของบริษัท บรอดคาซท์ ไทย เทเลวิชั่น จำกัด ซึ่งออกอากาศทางช่อง 3 ในบทบาท ป๊อกหรือแพรวไหม เช่นกัน จนทำให้มีผลงานด้านภาพยนตร์โฆษณาตามมาอีกหลายชิ้นได้แก่ เดนรี่ควีน, มายมิ้น, มิสเตอร์โดนัท เป็นต้น
บทบาทเด่นชัดขึ้นทางการแสดง โดยได้รับบทนางร้ายอย่างเต็มตัวเป็นครั้งแรกกับบท บัณรสี ทางละครโทรทัศน์เรื่อง จันทร์เอ๋ยจันทร์เจ้า (พ.ศ. 2549) ของบริษัท บรอดคาซท์ ไทย เทเลวิชั่น จำกัด เช่นกัน จนทำให้ค่าย เอ็ม พิคเจอร์ส และอารมณ์ดี มีสุข ชักชวนให้มารับบท บัว ในภาพยนตร์เรื่อง รักเอาอยู่ (พ.ศ. 2555) หนังรักหาแนวร่วมตอนน้ำท่วมกทม ได้รับบทคู่กับ อัตตพงษ์ อัตตกิจกุล และมีผลงานทั้งสื่อภาพนิ่งและภาพยนตร์โฆษณากับ วอลล์ คอร์นเนตโต โฆษณาแอร์เอเชีย ร่วมกับนิจชิตา จารุวัฒน์
ปัจจุบันเป็นพิธีกรรายการเพลงให้กับเอ็มทีวีไทยแลนด์และดีเจให้กับรายการ HitZ pmทางคลื่น 95.5 เวอร์จิ้น ฮิตซ์ ทุกวันจันทร์ถึงศุกร์ 16:00 - 20:00 น.คู่กับดีเจ บอย ฌาฆฤณ ชุมมิ่ง 
และผลงานเพลงในอัลบั้ม LalaBelle ในซิงเกิ้ลแรกเพลง แค่หลับไป (เพลงช้าแสนเศร้า) กับค่าย SonicBoom
แก๊งขวานซิ่ง
แก๊งขวานซิ่ง (; ) เป็นการอ้างถึงแก๊งที่ก่อตั้งขึ้นในปี ค.ศ. 1921 แต่ในปัจจุบันได้ถูกนำมาใช้สำหรับการแสดงในโรงภาพยนตร์ ซึ่งได้ปรากฏตัวในภาพยนตร์ศิลปะการต่อสู้ฮ่องกงเพียงไม่กี่เรื่อง ดังเช่นเรื่องที่เพิ่งผ่านมาอย่าง"ยิปมัน เจ้ากังฟูสู้ยิบตา"
แก๊งขวานซิ่งในเวอร์ชันเรื่องแต่งจะอิงจากแก๊งขวานซิ่งที่มีอยู่จริงในนครเซี่ยงไฮ้ ในช่วงที่ประเทศญี่ปุ่นเข้ายึดครองกับผู้นำชื่อหวัง ย่าเฉียว (王亚樵)
"แก๊งขวานซิ่ง" ได้คุมนครเซี่ยงไฮ้และใช้ขวานเป็นอาวุธ โดยมักจะแต่งตัวในชุดสูทสีดำและบางครั้งจะสวมหมวกทรงสูง สำหรับภาพยนตร์"นักชกจากชานตุง" อาจจะถือได้ว่าเป็นการปรากฎตัวครั้งแรกสุดของแก๊งในภาพยนตร์ แม้ว่าจะไม่มีการเรียกชื่อ"แก๊งขวานซิ่ง"อย่างเป็นทางการในภาพยนตร์ก็ตาม และแก๊งนี้ยังปรากฏอยู่ในภาพยนตร์เรื่อง"เอไกหว่า 2", "ไอ้หนุ่มหมัดเมา 2", "ปิ๊งรักเจ้าสาวมาเฟีย 2", "คนเล็กหมัดเทวดา" และ"หมัดพิฆาตมังกรโหด"
ในภาพยนตร์ศิลปะการต่อสู้เรื่อง"คนเล็กหมัดเทวดา" แก๊งขวานซิ่งจะได้รับการเดินเรื่องในลักษณะที่คล้ายกันเป็นอย่างมากกับตระกูลมาเฟียของอิตาลี หรือบางทีอาจจะเหมือนกับพวกอั้งยี่ของจีนเป็นอย่างมาก โดย"แก๊งขวานซิ่ง"ในภาพยนตร์เรื่องนี้หัวหน้าแก๊งคือพี่แซม และมีสัญลักษณ์ขวานไขว้ที่พอจะจำกันได้ใน"คนเล็กหมัดเทวดา" ที่สมาชิกบางรายจะมีรอยสักนี้ที่ไหนสักแห่งบนร่างกาย โดยสามารถมองเห็นได้หรือปรากฎอยู่ในรูปแบบอื่น นอกจากนี้ ท่าเต้นของแก๊งขวานซิ่งใน"คนเล็กหมัดเทวดา" ยังชวนให้นึกถึงเพลงยุค 50
รายชื่อท่าอากาศยานในประเทศเกาหลีเหนือ
นี่คือรายชื่อท่าอากาศยานใน สาธารณรัฐประชาธิปไตยประชาชนเกาหลี หรือประเทศเกาหลีเหนือ ปัจจุบันมีท่าอากาศยาน 78 แห่งที่ใช้งานได้
สายการบินประจำชาติ แอร์โครยอ ได้เข้าร่วม IATA ในปลายคริสต์ทศวรรษ 1990 และทางเกาหลีเหนือได้ประกาศว่าจะปรับปรุงท่าอากาศใหม่เพื่อรับรองในระดับนานาชาติ อย่างไรก็ตาม นอกจากท่าอากาศยานนานาชาติเปียงยางซูนันแล้ว ท่าอากาศยานส่วนใหญ่ไม่สามารถใช้งานได้เต็มประสิทธิภาพ และยังถูกใช้งานในด้านการทหารอีกด้วย
รันเวย์บนทางหลวง ใช้สำหรับจอดเครื่องบินที่มีเหตุฉุกเฉิน นี่คือรายชื่อทางหลวงที่มีรันเวย์
วิสเซิล (เพลงโฟล ไรเดอ)
"วิสเซิล" () เป็นเพลงของแร็ปเปอร์ชาวอเมริกัน โฟล ไรเดอ จากอัลบั้มลำดับที่สี่ "ไวลด์วันส์" (2012) ออกจำหน่ายวันที่ 24 เมษายน ค.ศ. 2012 เป็นซิงเกิลที่สามจากอัลบั้ม "วิสเซิล" เขียนโดยโฟล ไรเดอ เดวิด กลาส มาร์คัส คิลเลียน จัสติน แฟรงส์ เบรยัน ไอแซก และแอนโตนิโอ มอบลี โปรดิวซ์โดยดีเจ แฟรงก์ อี และกลาส เนื้อเพลงมีเนื้อหาเกี่ยวกับเพศ
"วิสเซิล" เป็นเพลงป็อปแร็ป มีลักษณะพิเศษที่ทำนองเป็นเสียงผิวปาก เมื่อออกจำหน่าย เพลงได้รับคำวิจารณ์แบบคละกันจากนักวิจารณ์เพลง โดยทั่วไปจะชื่นชมเสียงดนตรีป็อป ชี้ว่าเป็นไปได้ว่าเพลงจะกลายเป็นเพลงดังอีกเพลงที่มีท่อนสร้อยที่ "ฟังติดหู" แต่นักวิจารณ์หลายคนวิจารณ์เนื้อเพลงในแง่ลบ ตีความว่าเป็นการเกลื่อนคำว่าออรัลเซ็กส์อย่างอ่อน ๆ เรียกว่าเป็น "เพลงที่เฉียบแหลมน้อยที่สุด" "วิสเซิล" ประสบความสำเร็จ ขึ้นอันดับหนึ่งในหลายประเทศ และขึ้นสิบอันดับแรกในอีกหลายประเทศเช่นกัน ในสหรัฐอเมริกา เพลงขึ้นอันดับหนึ่งบนบิลบอร์ดฮอต 100 เป็นเพลงที่สามของโฟล ไรเดอที่ขึ้นอันดับหนึ่ง และเป็นเพลงแรกตั้งแต่เพลง "ไรต์ราวด์" เมื่อ ค.ศ. 2009
มิวสิกวิดีโอกำกับโดยมาร์ก คลาสเฟลด์ ออกอากาศวันที่ 24 พฤษภาคม ค.ศ. 2012 ถ่ายทำที่อากาปุลโก ประเทศเม็กซิโก และใช้หน้าจอแยกในหลายช่วงของวิดีโอ ส่วนใหญ่แสดงให้เห็นโฟล ไรเดอและหญิงสาวบนชายหาด หลังจากออกอากาศ มิวสิกวิดิโอได้รับคำวิจารณ์ตั้งแต่ด้านบวกไปจนถึงคละกัน นักวิจารณ์เพลงมองว่า เป็นวิดีโอที่เข้ากับเพลงได้อย่างสมบูรณ์ โฟล ไรเดอ ส่งเสริมเพลงด้วยการแสดงในรอบชิงชนะเสิศของรายการ "เดอะวอยซ์"
2002 ราตรี
สองพันสองราตรี (อังกฤษ: 2002 Ratree) เป็นเกิร์ลกรุ๊ปเฉพาะกิจภายใต้สังกัดจีเอ็มเอ็ม แกรมมี่ อัลบั้มพิเศษส่งท้ายปี กับการรวมตัวของ 5 ศิลปินสาว แคทรียา อิงลิช, เจนนิเฟอร์ โปลิตานนท์, ญาญ่าญิ๋ง และ ไชน่าดอลส์ ที่มาออกเสต็ปท่าเต้นเท้าไฟ สร้างสีสันใหม่และปลุกกระแสเพลงแดนซ์ให้กลับมาคึกคักอีกครั้ง กับเพลงเปิดตัว "จีนี่ จ๋า" และ "ผีเสื้อราตรี" ที่เพียงแค่ได้ยินอินโทร ก็ทำให้อยากลุกขึ้นมาเต้นกันอย่างพร้อมเพรียง นอกจากนี้ยังมีเพลงจังหวะสนุกๆอีกหลายเพลง ทำให้อัลบั้มนี้ประสบความสำเร็จอย่างงดงาม
สองพันสองราตรี (2002 ราตรี) ประกอบสมาชิกทั้งหมด 5 คนด้วยกันคือ แคท-แคทรียา อิงลิช (ศิลปินเดี่ยว), เจนนี่-เจนนิเฟอร์ โปลิตานนท์ (อดีตสมาชิกวงทีนเอจเกรดเอ , แจมป์), หญิง-รฐา โพธิ์งาม (ศิลปินเดี่ยวภายใต้ชื่อ ญาญ่าญิ่ง), หว่าหวา-ไพลิน รัตนแสงเสถียร และ เบลล์-สุภัชญา ลัทธิโสภณกุล (ดูโอ วงไชน่า ดอลส์)
ในปี พ.ศ. 2544 ได้ออกอัลบั้มเพลงเฉพาะกิจ แนวป็อป,แดนซ์ อัลบั้ม "2002 ราตรี" โดยเปิดตัวด้วยเพลง "จีนี่ จ๋า" และเพลง "ผีเสื้อราตรี"
ในปี พ.ศ. 2548 ก็ได้กลับมารวมตัวกันอีกครั้ง เป็นอัลบั้มสานต่อความสำร็จจากอัลบั้ม 2002 ราตรี กับอัลบั้ม "2005 ทิวา Hula Hula" มีเพลงฮิตติดหูคือเพลง Hula Hula
หลังจากนั้นก็มีอัลบั้มอีก 2 ชุดคือ อัลบั้ม 2007 Show Girls และอัลบั้ม Brazia (เฉพาะเจนนี่, ญาญ่าญิ๋ง, เบลล์)
แอร์วีน วัลท์เนอร์
แอร์วีน วัลท์เนอร์ (; 24 มกราคม พ.ศ. 2476 – 18 เมษายน พ.ศ. 2558) เป็นนักฟุตบอลชาวเยอรมัน เขาเล่นให้กับสโมสรฟุตบอล 5 สโมสรในช่วงปี พ.ศ. 2495 – พ.ศ. 2510 รวมถึงเฟาเอฟเบชตุทท์การ์ท ในตำแหน่งกองหน้า
สมาคมสโมสรฟุตบอลยุโรป
สมาคมสโมสรฟุตบอลยุโรป () หรือ อีซีเอ องค์การฟุตบอลใน ทวีปยุโรป
สมาคมสโมสรฟุตบอลยุโรปก่อตั้งเมื่อเดือนมกราคม 2551 โดยตั้งขึ้นมาแทนที่กลุ่ม จี-14 ที่สลายตัวไป
ฮิเดอากิ อันโนะ
ฮิเดอากิ อันโนะ () เป็นผู้กำกับอนิเมะและนักแสดงชาวญี่ปุ่น ผลงานที่ทำให้เขาเป็นที่รู้จากมากที่สุดคืออนิเมะซีรีส์เรื่อง "อีวานเกเลียน" ในผลงานของอันโนะ มักจะมีการสะท้อนถึงแนวคิดหลังยุคนวนิยม อย่างการพรรณาความรู้สึกของตัวละครออกมาเป็นมโนภาพ หรือการแสดงความรู้สึกออกมาทางสีหน้า
เศรษฐกิจเชิงสังคม
เศรษฐกิจเชิงสังคม (Social Economy) เป็นคำศัพท์ที่ใช้กล่าวถึงความสัมพันธ์ทางเศรษฐกิจในภาคส่วนที่สาม กล่าวคือเป็นระบบเศรษฐกิจของส่วนที่ไม่ใช่ภาครัฐและไม่ใช่ตลาด แต่เป็นภาคสังคม โดยเศรษฐกิจในภาคสังคมจะมีลักษณะขององค์กรที่ไม่เป็นทางการ องค์กรที่ตั้งขึ้นโดยไม่แสวงหาผลกำไร องค์กรในการสร้างความร่วมมือ องค์กรเพื่อสาธารณประโยชน์ และองค์กรการกุศล ลักษณะของเศรษฐกิจเชิงสังคมจึงไม่ได้มีการแข่งขันในกลไกตลาด (competitive market) เพื่อมุ่งหวังผลกำไรสูงสุด และไม่ใช่องค์กรในระบบราชการ (bureaucracy) ที่มีการใช้อำนาจการบังคับบัญชาจากบนลงล่าง แต่องค์กรในเศรษฐกิจเชิงสังคมจะเน้นความร่วมมือในแนวระนาบเดียวกันมากกว่า
แนนซี่ นีมตัน (Neamtan, 2004) ได้จำแนกที่มาของเศรษฐกิจเชิงสังคมออกเป็น 5 ลักษณะเด่นสำคัญดังนี้
ในระดับสากล คำว่าเศรษฐกิจเชิงสังคมถูกนำไปใช้กับการเรียกองค์กร 3 รูปแบบ โดยแบบที่หนึ่งเป็นองค์กรในส่วนของชุมชน (community sector) ที่อยู่ในระดับท้องถิ่น มีขนาดเล็ก และส่วนใหญ่การทำงานเป็นลักษณะของอาสาสมัคร เช่น สมาคมในชุมชน กลุ่มสหกรณ์ เป็นต้น องค์กรรูปแบบที่สองคือภาคส่วนอาสาสมัคร (voluntary sector) เป็นหน่วยงานที่เป็นทางการ มีกฎหมายรองรับ สามารถดำเนินกิจการต่างๆได้เองโดยเป็นอิสระจากภาครัฐ การทำงานมีลักษณะไม่แสวงหาผลกำไร เช่น องค์กรการกุศลขนาดใหญ่ องค์กรรณรงค์ต่างๆ ในระดับชาติ เป็นต้น และองค์กรรูปแบบที่สามคือผู้ประกอบการทางสังคม (social enterprise) เป็นหน่วยงานของภาคเอกชนที่มีเป้าหมายหลักในการทำงานเพื่อสังคมและการประกอบธุรกิจเมื่อได้ส่วนเกินหรือกำไรก็จะนำมามอบคืนให้เป็นประโยชน์กับส่วนรวม ไม่ใช่นำกำไรเข้าองค์กรเพียงอย่างเดียว เช่น กลุ่มนักธุรกิจเพื่อประชาชน องค์กรความร่วมมือระหว่างหน่วยงานเอกชน เป็นต้น
สำหรับในประเทศไทยพบว่าเศรษฐกิจเชิงสังคม ยังไม่ได้ถูกนำมาใช้มากนักและไม่ถูกนิยามเป็นศัพท์อย่างเป็นทางการ เพราะสังคมไทยยังนิยมเรียกการทำงานในแนวเศรษฐกิจเชิงสังคมว่าเป็นภาคประชาสังคมหรือการทำงานแบบอาสาสมัครมากกว่า
ในประเทศไทย หากมีการพูดถึงคำว่าเศรษฐกิจเชิงสังคมให้กว้างขวางขึ้น จะช่วยส่งเสริมกิจกรรมทางเศรษฐกิจที่ไม่ได้มุ่งหวังแต่ผลกำไรสูงสุด และเป็นขยายบทบาทของภาคส่วนที่เป็นอิสระจากรัฐและจากกลุ่มธุรกิจ โดยเศรษฐกิจเชิงสังคมจะช่วยส่งเสริมการมีส่วนร่วมของประชาชนและการพัฒนาประชาธิปไตยได้อย่างเป็นธรรมชาติ ประเทศที่มีความสามารถในการพัฒนาประชาธิปไตยอย่างแคนาดาและญี่ปุ่นก็มีเศรษฐกิจเชิงสังคมที่เติบโตสอดคล้องกันไปเช่นกัน
ทะเลสาบโทยะ
ทะเลสาบโทยะ () เป็นทะเลสาบปล่องภูเขาไฟ ในอุทยานแห่งชาติชิกตสึ-โทยะ บนเกาะฮกไกโด ประเทศญี่ปุ่น ทะเลสาบมีลักษณะคล้ายไข่ดาว ตรงกลางทะเลสาบมีเกาะตั้งอยู่คือเกาะนากาโนะ จากตะวันออกถึงตะวันตกมีความกว้างราว 10 กิโลเมตร และจากทิศเหนือถึงทิศใต้มีความกว้างราว 9 กิโลเมตร
ทะเลสาบโทยะเป็นทะเลสาบที่ไม่เคยแข็งตัวที่อยู่ทางเหนือที่สุดของญี่ปุ่น และเป็นทะเลสาบที่ใสเป็นอันดับสองของญี่ปุ่น เนื่องจากมีสารอาหารน้อย จึงมีแพลงตอนอาศัยอยู่น้อยน้ำจึงมีความใส และมีออกซิเจนสูงในผิวน้ำ
ในเดือนกรกฎาคม พ.ศ. 2551 การประชุมสุดยอดผู้นำกลุ่ม จี 8 ครั้งที่ 34 จัดขึ้นที่ "The Windsor Hotel Toya Resort & Spa" ใกล้กับทะเลสาบโทยะ
ทะเลสาบแห่งนี้ถือกำเนิดขึ้นจากการปะทุครั้งใหญ่ของภูเขาไฟเมื่อประมาณ 110,000 ปีก่อน มีเส้นรอบวงประมาณ 43 กิโลเมตร (ถนนรอบทะเลสาบยาวประมาณ 36 กิโลเมตร) ความสูงจากระดับน้ำทะเล 84 เมตร พื้นที่ผิวน้ำ 70.7 ตารางกิโลเมตร และความลึกเฉลี่ย 117 เมตร ถึงแม้ทะเลสาบโทยะจะอยู่บนเกาะทางตอนเหนือของประเทศญี่ปุ่น แต่ทะเลสาบนี้ก็ไม่ได้เป็นน้ำแข็งบ่อยนัก ยกเว้นช่วงที่อากาศหนาวรุนแรงมาก
วอลเลย์บอลชายชิงแชมป์โลก 1986
วอลเลย์บอลชายชิงแชมป์โลก 1986 () เป็นครั้งที่ 11 ของการแข่งขัน ถูกจัดขึ้นในเมืองปารีส, ประเทศฝรั่งเศส ระหว่างวันที่ 25 กันยายน – 5 ตุลาคม ค.ศ. 1986 (พ.ศ. 2529)
ยุทธการที่เอนจาลูต
ยุทธการที่เอนจาลูต ( หรือ Ayn Jalut; เอนจาลูต แปลว่า "บ่อน้ำพุของโกไลแอธ") เกิดขึ้นเมื่อวันที่ 3 กันยายน ค.ศ. 1260 เป็นการสู้รบระหว่างมุสลิมมัมลุกกับชาวมองโกล สนามรบอยู่ทางตะวันออกเฉียงใต้ของกาลิลี ยุทธการครั้งนี้เป็นครั้งแรกที่ทัพมองโกลต้องถอยร่นหลังจากเข้าปะทะ
หลังมองเกอ ข่านขึ้นเป็นข่านผู้ยิ่งใหญ่ในปี ค.ศ. 1251 พระองค์ก็สานต่อแผนการของเจงกีส ข่าน พระอัยกา (ปู่) ในการขยายจักรวรรดิมองโกล พระองค์ทรงเลือกฮูเลกู ข่าน ในการนำทัพ ห้าปีต่อมา ฮูเลกูนำทัพลงทางใต้ บดขยี้เมืองที่ไม่ยอมสวามิภักดิ์ด้วย เช่น ดินแดนของราชวงศ์อับบาซียะฮ์ ซึ่งตอนนั้นเป็นหนึ่งในมหาอำนาจของภูมิภาคตะวันออกกลาง ฮูเลกูวางแผนบุกอียิปต์ต่อ และให้คณะทูตส่งสาส์นให้ชาวมัมลุกยอมแพ้ ซาอิฟ อัด-ดิน ควูทุซ สุลต่านมัมลุก ตอบโต้ด้วยการสั่งประหารคณะทูต และเสียบศีรษะประจานที่ประตูเมือง ในขณะนั้นมีข่าวการสวรรคตของมองเกอ ข่าน ฮูเลกูและนายพลอาวุโสหลายคนจึงต้องกลับไปเลือกข่านองค์ต่อไป แต่เขาก็จัดทัพไว้รับศึกชาวมัมลุก ทั้งสองฝ่ายพบกันที่เอนจาลูต ในหุบเขาเจซรีล โดยทัพมองโกลซึ่งมีกำลังผสมจากราชอาณาจักรจอร์เจียและอัศวินจากราชอาณาจักรซิลิเซีย เป็นฝ่ายบุก แต่มัมลุกซึ่งชำนาญพื้นที่มากกว่า บุกตีและถอยร่นเพื่อล่อให้ทัพมองโกลบุกเข้ามาจนสุดท้ายตกอยู่ในวงล้อม ทั้งสองฝ่ายเข้าปะทะกันอย่างรุนแรง หลังการสู้รบ ทัพมองโกลเกือบทั้งหมด รวมทั้งแม่ทัพคิตบูกาถูกสังหาร ส่วนทัพมัมลุกเสียหายหนัก และควูทุซถูกลอบสังหารหลังจากนั้นไม่นานโดยไบบาร์ส ฮูเลกู ข่าน ผู้ทราบข่าวความพ่ายแพ้ของทัพมองโกลที่เอนจาลูต เตรียมจัดทัพเพื่อเอาคืนมัมลุก แต่ความขัดแย้งภายในจักรวรรดิทำให้เขาไม่มีโอกาสได้ทำเช่นนั้น
ยุทธการที่เอนจาลูตเป็นเหตุการณ์ที่มีความสำคัญ เพราะเป็นครั้งแรกที่ชาวมองโกลพ่ายแพ้ในการสู้รบโดยตรง และทำให้จักรวรรดิมองโกลหยุดการขยายอำนาจในเวลาต่อมา
ดอมินิก โชลังเก
ดอมินิก อาโยเดเล "ดอม" โชลังเก-มิตเชลล์ () เป็นนักฟุตบอลชาวอังกฤษซึ่งเล่นให้กับสโมสรฟุตบอลลิเวอร์พูล
และฟุตบอลทีมชาติอังกฤษ รุ่นอายุไม่เกิน 18 ปี ถึงแม้ว่าส่วนใหญ่แล้วเขาจะเล่นในตำแหน่งกองหน้าตัวเป้า แต่ก็สามารถเล่นในตำแหน่งปีกหรือกองกลางตัวรุกได้ด้วย
เขาได้เปิดตัวเล่นให้กับทีมชาติอังกฤษ รุ่นอายุไม่เกิน 21 ปี และชนะฟุตบอลชิงชนะเลิศแห่งชาติยุโรป 2014 (รุ่นอายุไม่เกิน 17 ปี) และฟุตบอลโลก 2017 (รุ่นอายุไม่เกิน 20 ปี) กับทีมชาติของเขา และได้รับรางวัลผู้เล่นดีเด่นในการแข่งขันนั้นอีกด้วย
หลังจากหมดสัญญากับสโมสรฟุตบอลเชลซี ในวันที่ 30 พฤษภาคม 2560 โชลังเกได้ทำสัญญาลงเล่นให้กับสโมสรฟุตบอลลิเวอร์พูลเป็นระยะเวลา 5 ปี แบบไร้ค่าตัว
โชลังเกเริ่มต้นเข้าสู่ศูนย์ฝึกเยาวชนของสโมสรเชลซีตั้งแต่ฤดูกาล 2004
ในวันที่ 30 พฤษภาคม ค.ศ. 2017 โชลังเกตกลงที่จะย้ายไปร่วมทีมลิเวอร์พูล ในวันที่ 1 กรกฎาคม เมื่อหมดสัญญากับเชลซี คาดว่า ลิเวอร์พูลจะจ่ายเงินประมาณ 3 ล้านปอนด์ ต่อมา ในวันที่ 10 กรกฎาคม ค.ศ. 2017 โชลังเกย้ายไปอยู่กับลิเวอร์พูลอย่างเป็นทางการ โดยโชลังเกได้สวมเสื้อหมายเลข 29 ในวันที่ 19 กรกฎาคม ค.ศ. 2017 พรีเมียร์ลีกเอเชียโทรฟี ฤดูกาล 2017 โชลังเกทำประตูแรกในช่วงปรีซีซั่น ลิเวอร์พูล เอาชนะ คริสตัลพาเลซ 2-0 ต่อมา ในวันที่ 13 พฤษภาคม ค.ศ. 2018 พรีเมียร์ลีก นัดปิดฤดูกาล 2017–18 ลิเวอร์พูล เปิดสนามแอนฟีลด์เจอกับ ไบรตันแอนด์โฮฟอัลเบียน ในนัดนี้ ลิเวอร์พูล จะต้องชนะเพื่อการันตีโควต้าพื้นที่ในยูฟ่าแชมเปียนส์ลีก โซลังเกทำประตูแรกในสีเสื้อของ ลิเวอร์พูล ช่วยให้ ลิเวอร์พูล เอาชนะ ไบรตันแอนด์โฮฟอัลเบียน 4-0 ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ
รายชื่อทั้งหมดของโปเกมอน
ลำดับเลขของโปเกมอนในปัจจุบันนั้น เริ่มตั้งแต่ 1 ไปจนถึง 802 (โดยนับตามภาคปัจจุบัน โปเกมอน ซันและมูน) รายชื่อโปเกมอนจะแสดงเฉพาะรายชื่อของมัน ขณะที่ด้านล่างนี้เป็นรายละเอียดของมัน
ทีวีโตเกียว
ทีวีโตเกียว คอปอร์เรชัน (, ) หรือเรียกย่อๆว่า TX เป็นสถานีโทรทัศน์ในประเทศญี่ปุ่น เป็นบริษัทลูกในเครือบริษัท นิฮอนเคะไซชิมบุง และยังเป็นสมาชิกของเครือสถานีโทรทัศน์ TX Network (TXN) ในปัจจุบันทีวีโตเกียวเป็นสถานีที่เน้นการออกอากาศอะนิเมะเป็นหลักยุติการออกอากาศแบบแอนะล็อกแล้วเมื่อ 24 กรกฎาคม พ.ศ. 2554
วอลเลย์บอลหญิงชิงแชมป์โลก 1956
วอลเลย์บอลหญิงชิงแชมป์โลก 1956 () เป็นเป็นครั้งที่ 2 ของการแข่งขัน จัดขึ้นที่กรุงปารีส, ประเทศฝรั่งเศส ระหว่างวันที่ 30 สิงหาคม – 12 กันยายน ค.ศ. 1956 (พ.ศ. 2499)
พรรคประชาธิปไตยอินโดนีเซีย-การต่อสู้
พรรคประชาธิปไตยอินโดนีเซีย – การต่อสู้ (Indonesian Democratic Party – Struggle) เป็นพรรคการเมืองในอินโดนีเซีย นำโดยเมกาวตี ซูการ์โนปุตรี เมกาวตีได้เป็นประธานาธิบดีของอินโดนีเซียระหว่าง พ.ศ. 2544 – 2547 แนวคิดหลักของพรรคคือปัญจศีล
ในการประชุมระดับชาติ พ.ศ. 2536 เมกาวตี ซูการ์โนปุตรีได้รับเลือกเป็นหัวหน้าพรรคประชาธิปไตยอินโดนีเซียซึ่งเป็นพรรคการเมืองในยุคระเบียบใหม่ การเลือกตั้งนี้ไม่เป็นที่ยอมรับของรัฐบาล และยังพยายามผลักดัน บูดี อาร์โยโน คู่แข่งให้เป็นหัวหน้าพรรค การประชุมครั้งพิเศษถูกจัดขึ้นในที่ๆรัฐบาลคาดหวังว่าอาร์โยโนจะได้รับเลือก แต่เมกาวตีชนะอีกครั้ง
ในเดือนมิถุนายน พ.ศ. 2539 มีการประชุมระดับชาติอีกครั้งที่เมดาน ซึ่งเมกาวตีไม่ได้รับเชิญ มีกลุ่มที่ต่อต้านเมกาวตีและผู้ที่รัฐบาลสนับสนุนคือสุรยาดีได้รับการเลือกตั้งเป็นหัวหน้าพรรค เมกาวตีประกาศไม่ยอมรับผลการเลือกตั้งและแสดงตนเป็นผู้นำพรรคประชาธิปไตยอินโดนีเซียที่ถูกต้อง ตอนเช้าของวันที่ 27 กรกฎาคม พ.ศ. 2539 สุรยาดีเดินทางกลับมายังสำนักงานพรรคที่จาการ์ตา กลุ่มผู้สนับสนุนสุรยาดีเข้าบุกยึดสำนักงานใหญ่และปะทะกับผู้สนับสนุนเมกาวตีที่ตั้งหลักอยู่ที่นั่นตั้งแต่มีการประชุมที่เมดาน ทำให้เกิดการจลาจลขึ้นในที่สุด
พรรคประชาธิปไตยอินโดนีเซียถูกแบ่งเป็นสองส่วนคือกลุ่มของเมกาวตีและกลุ่มของสุรยาดี ในการเลือกตั้ง พ.ศ. 2540 กลุ่มของเมกาวตีหันไปสนับสนุนพรรคสหพัฒนาการทำให้พรรคประชาธิปไตยอินโดนีเซียได้คะแนนเสียงเพียง 3% เมื่อซูฮาร์โตหมดอำนาจ การควบคุมจำนวนพรรคการเมืองสิ้นสุดลง กลุ่มของเมกาวตีได้แยกออกมาตั้งพรรคประชาธิปไตยอินโดนีเซีย-การต่อสู้โดยเมกาวตีเป็นหัวหน้าพรรค
พรรคนี้ได้คะแนน 33% ซึ่งได้คะแนนสูงสุดแต่ไม่ได้เสียงข้างมากอย่างแท้จริง เพราะไม่ได้เป็นแนวร่วมกับพรรคการเมืองใด ในครั้งแรกตัวเลือกแข่งขันเป็นประธานาธิบดีมีเมกาวตีและฮาบิบี แต่ต่อมา ฮาบิบีถอนตัวและโกลการ์หันไปสนับสนุนอับดุลเราะห์มาน วาฮีด ทำให้วาฮิดได้เป็นประธานาธิบดี เมกาวตีประท้วงแต่ไม่สำเร็จ เธอได้รับเลือกเป็นรองประธานาธิบดี ต่อมา วาฮิดถูกสภาถอดถอนในเดือนกรกฏาคม พ.ศ. 2544 เมกาวตีในฐานะรองประธานาธิบดีได้เป็นประธานาธิบดีแทน
ได้เกิดความแตกแยกขึ้นในพรรคหลังจากที่เมกาวตีได้เป็นประธานาธิบดี โดยมีสมาชิกแยกตัวออกไปในเดือนพฤษภาคม พ.ศ. 2545 สุขมวตี ซูการ์โนปุตรีได้ก่อตั้งพรรคแห่งชาติอินโดนีเซีย ส่วนรัชมวตี ซูการ์โนปุตรีก่อตั้งพรรคผู้บุกเบิกในเดือนพฤศจิกายน พ.ศ. 2545
พรรคนี้ได้คะแนนเสียงเพียง 18.5% และไม่ได้รับเลือกเป็นประธานาธิบดี ในการเลือกตั้ง พ.ศ. 2552 พรรคได้คะแนนเสียง 14%และไม่ได้รับเลือกเป็นประธานาธิบดีอีกเช่นกัน
พรรคแรงงาน (พ.ศ. 2536)
พรรคแรงงาน (พ.ศ. 2536) (Labor Party ภาษาอินโดนีเซีย: Partai Buruh) เป็นพรรคการเมืองในอินโดนีเซีย มีจุดกำเนิดจากองค์กรแรงงานรุ่งเรืองแห่งอินโดนีเซีย ซึ่งใน พ.ศ. 2536 เป็นพรรคที่อยู่เบื้องหลังพรรคประชาธิปไตยอินโดนีเซีย ต่อมาเมื่อพรรคประชาธิปไตยอินโดนีเซียเกิดความแตกแยกใน พ.ศ. 2539 ภายใต้แรงกดดันในยุคระเบียบใหม่โดยแยกเป็นกลุ่มของเมกาวตี ซูการ์โนปุตรี และกลุ่มที่รัฐบาลสนับสนุน องค์กรแรงงานนี้ได้สนับสนุนกลุ่มของเมกาวตี หลังจากหมดยุคของซูฮาร์โต กลุ่มของเมกาวตี ซูการ์โนปุตรีกับกลุ่มขององค์กรแรงงานได้ตั้งพรรคประชาธิปไตยอินโดนีเซีย-การต่อสู้ ต่อมาใน พ.ศ. 2544 องค์กรแรงงานได้แยกมาตั้งพรรคของตนเองคือพรรคแรงงานประชาธิปไตยสังคมนิยม พรรคนี้เข้าร่วมในการเลือกตั้ง พ.ศ. 2547 แต่ได้คะแนนเพียง 0.6% และไม่ได้รับเลือกตั้ง พรรคนี้จึงเปลี่ยนชื่อเป็นพรรคแรงงาน
พรรคนี้เข้าร่วมในการเลือกตั้ง พ.ศ. 2552 แต่ได้คะแนนเสียงเพียง 0.25% และไม่ได้รับเลือกตั้ง
พระพรหมมุนี (เหมือน สุมิตฺโต)
พระพรหมมุนี (เหมือน สุมิตฺโต) เป็นพระราชาคณะเจ้าคณะรองในคณะกลาง และอดีตเจ้าอาวาสวัดบรมนิวาสราชวรวิหาร
พระพรหมมุนี มีนามเดิมว่า เหมือน เกิดเมื่อวันเสาร์ขึ้น 8 ค่ำ เดือน 3 ปีมะแม ตรงกับวันที่ 7 กุมภาพันธ์ พ.ศ. 2366 (นับตามแบบปัจจุบันตรงกับปี พ.ศ. 2367) ได้ฝากตัวเป็นศิษย์สมเด็จพระวันรัตน์ (ทับ พุทฺธสิริ) ตั้งแต่ท่านยังดำรงสมณศักดิ์ที่พระอริยมุนี อยู่วัดราชาธิวาสราชวรวิหาร (บิดาของพระพรหมมุนีเป็นพี่ชายของมารดาสมเด็จพระวันรัตน์) ต่อมาสมเด็จพระวันรัตน์ได้นำท่านไปฝากเป็นศิษย์พระบาทสมเด็จพระจอมเกล้าเจ้าอยู่หัว ตั้งแต่ยังทรงผนวชประทับ ณ วัดบวรนิเวศราชวรวิหาร
พ.ศ. 2386 ท่านได้อุปสมบทเป็นพระภิกษุ ณ อุทกุกเขปสีมา หน้าวัดราชาธิวาส โดยพระบาทสมเด็จพระจอมเกล้าเจ้าอยู่หัวเป็นพระอุปัชฌาย์ สมเด็จพระอริยวงศาคตญาณ สมเด็จพระสังฆราช (สา ปุสฺสเทโว) เมื่อดำรงสมณศักดิ์ที่พระอมรโมลี เป็นพระกรรมวาจาจารย์ อุปสมบทแล้วกลับไปศึกษาที่สำนักของพระอริยมุนี (ทับ พุทฺธสิริ) ตามเดิม
ในสมัยรัชกาลที่ 3 พระพรหมมุนีได้เข้าสอบบาลีครั้งแรกที่วัดราชบุรณราชวรวิหาร แต่สอบไม่ผ่าน ภายหลังได้เข้าสอบอีกที่วัดพระเชตุพนวิมลมังคลารามราชวรมหาวิหาร ได้เป็นเปรียญธรรม 5 ประโยค ถึงรัชกาลที่ 4 ได้เข้าสอบอีกครั้งที่พระที่นั่งสุทไธสวรรยปราสาท ได้เพิ่มอีก 4 ประโยค รวมเป็นเปรียญธรรม 9 ประโยคพระบาทสมเด็จพระจุลจอมเกล้าเจ้าอยู่หัวมีพระราชดำริจะสถาปนาท่านเป็นสมเด็จพระราชาคณะ แต่ท่านอาพาธจนเดินไม่ได้มาช้านาน จึงไม่ได้ทรงตั้ง
ในปีมะเมีย พ.ศ. 2413 ขณะดำรงสมณศักดิ์เป็นพระอริยมุนี ท่านได้รับแต่งตั้งเป็นเจ้าอาวาสวัดบรมนิวาส ได้เป็นพระอุปัชฌาย์ให้กับกุลบุตรหลายคน เช่น 
รวมทั้งเป็นคณปูรกะในการผนวชพระบาทสมเด็จพระจุลจอมเกล้าเจ้าอยู่หัวในปี พ.ศ. 2416 เป็นกรรมการเถรสมาคมคณะธรรมยุตชุดแรก และเป็นแม่กองตรวจชำระพระสุตตันตปิฎกในการจัดพิมพ์พระไตรปิฎกฉบับ ร.ศ. 112
พระพรหมมุนี (เหมือน สุมิตฺโต) อาพาธเป็นโรคลมมานาน จนเมื่อวันศุกร์ แรม 8 ค่ำ เดือน 3 ปีจอ ตรงกับวันที่ 3 กุมภาพันธ์ ร.ศ. 117 พ.ศ. 2441 (นับตามแบบปัจจุบันตรงกับปี พ.ศ. 2442) เวลาบ่าย 3 โมงเศษ ท่านเริ่มเป็นลมและอาเจียน 2-3 ครั้ง ขุนศรีสุริยแพทย์ประกอบยาถวาย แต่อาการไม่ทุเลา จนถึงแก่มรณภาพเมื่อเวลา 22:10 น. สิริอายุได้ 76 ปี ได้รับพระราชทานน้ำหลวงอาบศพ โกศโถ ฉัตรเบญจา และพระสวดอภิธรรมตลอด 3 เดือนเป็นเกียรติยศ โดยมีพระเถรานุเถระในคณะธรรมยุติกนิกายช่วยกันจัดงานศพ
วอลเลย์บอลชายชิงแชมป์โลก 1990
วอลเลย์บอลชายชิงแชมป์โลก 1990 () เป็นครั้งที่ 12 ของการแข่งขัน ถูกจัดขึ้นในประเทศบราซิล ระหว่างวันที่ 18–28 ตุลาคม ค.ศ. 1990 (พ.ศ. 2533)
วอลเลย์บอลชายทีมชาติตูนิเซีย
วอลเลย์บอลชายทีมชาติตูนิเซีย () เป็นตัวแทนของประเทศตูนิเซีย ในการแข่งขันวอลเลย์บอลระดับนานาชาติ รวมถึงนัดกระชับมิตร
ชนะเลิศ   รองชนะเลิศ   อันดับ 3   อันดับ 4
อินทัช เหลียวรักวงศ์
อินทัช เหลียวรักวงศ์ (เกิด 27 มีนาคม พ.ศ. 2536) ชื่อเล่น อินดี้ เป็นนักแสดงลูกเสี้ยวไทย-อังกฤษ เขาเป็นบุตรชายของนักแสดง ธีรพงศ์ เหลียวรักวงศ์ และ ภัสสร บุณยเกียรติ อินทัชมีผลงานครั้งแรกในละครเรื่อง "มิติใหม่ หัวใจเดิม" ในปี พ.ศ. 2543 หลังจากนั้นเขาหายไปจากวงการ ก่อนจะหวนกลับมาอีกครั้งในปี พ.ศ. 2556 จากคำชักชวนของผู้จัดละครชื่อ อรุโณชา ภาณุพันธ์ และเซ็นเป็นดาราในสังกัด แสดงละครเรื่องแรกกับทางช่อง 3 คือ "มาดามดัน"
อินทัช เหลียวรักวงศ์ เกิดเมื่อวันที่ 27 มีนาคม พ.ศ. 2536 เป็นบุตรของนักแสดงและช่างภาพ ธีรพงศ์ เหลียวรักวงศ์ และนักแสดง ภัสสร บุณยเกียรติ อันทัชเข้าเรียนระดับมัธยมที่โรงเรียนสาธิตแห่งมหาวิทยาลัยรังสิต ระดับปริญญาตรีที่คณะนิเทศศาสตร์ มหาวิทยาลัยนอร์ทกรุงเทพ
อินทัชก้าวเข้าสู่วงการด้วยการเป็นแขกรับเชิญพร้อมกับบิดาและมารดาในรายการวู้ดดี้เกิดมาคุย เมื่อปี พ.ศ. 2556 จากนั้น อรุโณชา ภาณุพันธ์ ผู้จัดละครชื่อดังจึงได้เรียกตัวมาเซ็นสัญญาเป็นนักแสดงในสังกัดโดยได้แสดงละครเรื่องแรกกับทางช่อง 3 คือ "มาดามดัน" ในบทของ อินทัช ตากล้องหนังสือพิมพ์โดยแสดงคู่กับมารีน่า ศดานันท์ บาเล็นซิเอก้า ปีถัดมา อินทัชได้ร่วมแสดงภาพยนตร์เป็นครั้งแรกในภาพยนตร์สยองสามมิติจากค่ายไฟว์สตาร์ เรื่อง "ตีสาม คืนสาม 3D" โดยได้ร่วมแสดงในตอนคืน 3
ทางหลวงแผ่นดินหมายเลข 242
ทางหลวงแผ่นดินหมายเลข 242 สายหนองคาย–ท่าบ่อ เป็นถนนแนวตะวันออก-ตะวันตกในจังหวัดหนองคาย มีแนวเส้นทางขนานไปกับแม่น้ำโขง และผ่านชุมชนต่าง ๆ ที่อยู่ริมแม่น้ำ มีระยะทางตลอดทั้งสาย 26.958 กิโลเมตร
ทางหลวงสายนี้มีจุดเริ่มต้นในทางทิศตะวันออกที่อำเภอเมืองหนองคาย จังหวัดหนองคาย บนทางหลวงแผ่นดินหมายเลข 243 มุ่งหน้าไปยังทิศเหนือประมาณ 1 กิโลเมตร ซึ่งผ่านเส้นแบ่งเขตการปกครองระหว่างตำบลในเมืองกับตำบลมีชัย จากนั้นเส้นทางเลี้ยวไปทางทิศตะวันตกขนานไปกับแม่น้ำโขง ลอดใต้สะพานมิตรภาพไทย-ลาว แห่งที่ 1 ผ่านตำบลกวนวัน ตำบลเมืองหมี ตำบลปะโค และตำบลเวียงคุก จากนั้นเข้าเขตอำเภอท่าบ่อ ผ่านตำบลโพนสา ถึงตำบลท่าบ่อ โดยในช่วงที่ผ่านสองตำบลนี้มีทางหลวงแผ่นดินหมายเลข 211 ขนานไปกับทางหลวงสายนี้ในทางทิศใต้ จากนั้นก็สิ้นสุดที่ถนนท้องถิ่นของเทศบาลเมืองท่าบ่อ
หวัง อีเหมย์
หวัง อีเหมย (; เกิด 11 มกราคม พ.ศ. 2531) เป็นนักกีฬาวอลเลย์บอลหญิงทีมชาติจีนเมื่อปี 2006 - 2014
หวัง อีเหมย ภูมิลำเนาเดิมอยู่ที่มณฑลเหลียวหนิง ส่วนสูง 190 ซม. น้ำหนัก 87 กก.
วอลเลย์บอลชายชิงแชมป์แอฟริกา 1971
วอลเลย์บอลชายชิงแชมป์แอฟริกา 1971 () จัดขึ้นในเมืองไคโร, ประเทศอียิปต์ มี 7 ทีมที่เข้าร่วมการแข่งขันในครั้งนี้
จุดหมายปลายทางของสายการบินโคเรียนแอร์
โคเรียนแอร์ ให้บริการเที่ยวบินสู่จุดหมายปลายทาง 13 แห่งในประเทศ และ 115 แห่งใน 50 ประเทศใน 5 ทวีป
เมื่อเดือนสิงหาคม ค.ศ. 2013 โคเรียนแอร์ให้บริการเที่ยวบินระหว่างอินช็อนกับอีก 22 เมืองในจีนแผ่นดินใหญ่ พร้อมกับ เอเชียนาแอร์ไลน์ ซึ่งให้บริการเที่ยวบินไปจีนเช่นกัน
นี่คือจุดหมายปลายทางของโคเรียนแอร์ที่ยกเลิกแล้ว:
สมเด็จพระพุทธชินวงศ์
สมเด็จพระพุทธชินวงศ์ เป็นราชทินนามสมณศักดิ์ชั้นสมเด็จพระราชาคณะ เริ่มพระราชทานครั้งแรกในปี พ.ศ. 2532 ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป
สมเด็จพระพุทธชินวงศ์ มีฐานานุศักดิ์ตั้งฐานานุกรมได้ 10 รูป ดังนี้
ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป ดังนี้
คดีสีชมพู
คดีสีชมพู เป็นรายการวาไรตี้เกมโชว์ ที่จะตัดสินเฉพาะคดีความรักเท่านั้น ออกอากาศทุกวันพุธ เวลา 21.30 น. - 22.30 น. โดยออกอากาศครั้งแรกเมื่อวันที่ 5 พฤศจิกายน พ.ศ. 2557 แล้วออกอากาศอยู่จนถึงปัจจุบัน ทางช่องเวิร์คพอยท์และเคยออกอากาศในวันพฤหัสบดี เวลา 23:00 น. - 24.00 น. วันที่ 24 พฤศจิกายน - 29 ธันวาคม 2559 (ปัจจุบันเริ่มออกอากาศทุกวันศุกร์ เวลา 23:00 น. - 24.00 น. เริ่มวันที่ 6 มกราคม 2560 - และเทปสุดท้าย 27 มกราคม พ.ศ. 2560 และออกอากาศซ้ำทุกวันอาทิตย์เวลา 23:00 น. - 24.00 น. เริ่มวันที่ 8 มกราคม - 29 มกราคม พ.ศ. 2560) 
คะแนน ผู้ชนะ หรือ ผู้แพ้ คะแนน น้อย ฝ่ายโจทก์
6-0 5-1 4-2 และ 2-4 1-5 0-6 เสมอ 3-3
คะแนน ผู้ชนะ หรือ ผู้แพ้ คะแนน น้อย ฝ่ายโจทก์
6-0 5-1 4-2 และ 2-4 1-5 0-6 เสมอ 3-3
วอลเลย์บอลชายชิงแชมป์แอฟริกา 1976
วอลเลย์บอลชายชิงแชมป์แอฟริกา 1976 () จัดขึ้นในเมืองตูนิส, ประเทศตูนิเซีย มี 7 ทีมที่เข้าร่วมการแข่งขันในครั้งนี้
โซลอูริคาร์ดฮันเซ
โซลอูริคาร์ดฮันเซ () เป็นทีมวอลเลย์บอลมืออาชีพที่ก่อตั้งขึ้นในปี ค.ศ. 2013 ทีมนี้ตั้งอยู่ ณ โซลและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ชังจุง ยิมเนเซียม ในโซล
คีวชูเหนือ
คีวชูเหนือ () เป็นอนุภูมิภาคในเกาะคีวชู ทางตอนใต้ของประเทศญี่ปุ่น ประกอบด้วย 5 จังหวัดคือ ฟูกูโอกะ ซางะ นางาซากิ คูมาโมโตะ และโออิตะ ในอดีตภูมิภาคนี้มีชื่อเรียกในภาษาญี่ปุ่นว่า "คิตะกีวชู" จนกระทั่งมีการตั้งเมืองชื่อ คิตะกีวชู ขึ้นมา เพื่อป้องกันความสับสนในหมู่คนญี่ปุ่น ภูมิภาคนี้จึงเปลี่ยนไปใช้ชื่อว่า "โฮกูบุกีวชู" แทน
ภูมิภาคนี้เป็นที่หมายแห่งแรกที่กองทัพเรือของจักรวรรดิมองโกลและโครยอเข้าโจมตี ในการรุกรานญี่ปุ่นของมองโกล เมื่อ ค.ศ. 1274
โคะตะสึ
โคะตะสึ () หรือ โต๊ะอุ่นขา เป็นโต๊ะไม้ขนาดเตี้ยที่คลุมด้วยผ้านวม ("ฟุตง") และมีอุปกรณ์สร้างความร้อยอยู่ภายใน ถือเป็นอุปกรณ์สามัญประจำบ้านอย่างหนึ่งในประเทศญี่ปุ่น
โคะตะสึเกิดขึ้นครั้งแรกในยุคมุโระมะชิ โดยโคะตะสึในยุคเริ่มแรกจะอาศัยความร้อนจากเตา "อิโระนิ"ซึ่งเป็นเตาอิฐสำหรับทำอาหารที่อยู่ใจกลางห้อง ต่อมาในยุคเอะโดะจึงมีการปรับแบบเตาอิโระนิให้มีรูปแบบที่เอื้อต่อการใช้งานกับโคะตะสึ โดยการปรับให้เตาอิโระนิมีระดับต่ำกว่าพื้นห้อง เพื่อที่จะสามารถนำโคะตะสึไปวางทับไว้บนเตาได้ เพื่อที่ภายในโคะตะสึจะได้อุ่นตลอดเวลา แต่การทำเช่นนี้ก็จะทำให้ไม่สามารถย้ายโคตะสึไปที่อื่นได้ เนื่องจากไม่สามารถย้ายเตาอิโระนิตามไปด้วยได้ ภายหลังจึงมีการคิดนำถ่านไปใส่ไว้ในไหดินเผาแล้ววางไว้บนเสื่อทะทะมิแทน ซึ่งจะทำให้สามารถย้ายโคะตะสึไปวางไว้ที่ใดก็ได้
ในปัจจุบัน เราสามารถพบโคะตะสึอยู่ 2 ประเภทด้วยกัน คือ:
หมักก้าก
หมักก้าก อยู่ในวงศ์ Rutaceae ภาษากะเหรี่ยงเรียกห่อโพหล่า เป็นไม้ยืนต้น ลำต้นสีน้ำตาลอ่อน มีร่องตามยาวชัดเจน ลำต้นและกิ่งมีหนามแบน ใบประกอบ ดอกช่อออกตามปลายยอดและซอกใบ ผลแห้งแตกได้ แก่แล้วเป็นสีส้ม ใบหั่นเป็นฝอยใส่ลาบ มีกลิ่นหอม ผลนำไปคั่วใช้เป็นเครื่องเทศใส่ลาบ รสเผ็ดร้อน
สกุลมะแข่น
สกุลมะแข่น หรือ Zanthoxylum (รวมสกุล "Fagara") เป็นสกุลที่มีสมาชิก 250 สปีชีส์ของพืชไม่ผลัดใบในวงศ์ Rutaceae พืชหลายชนิดมีแก่น ผลของพืชในสกุลนี้หลายชนิดเป็นเครื่องเทศเช่น พริกหอม และใช้ปลูกเป็นบอนไซ เปลือกไม้เคยเป็นยาแก้ปวดฟันและรูมาติซึม
สกุลมะแฟน
สกุลมะแฟนหรือProtium เป็นสกุลของพืชที่มีสมาชิกมากกว่า 140 สปีชีส์ อยู่ในวงศ์ Burseraceae เป็นพืชท้องถิ่นในบริเวณมาดากัสการ์ นิวกินี และเอเชียใต้ตั้งแต่ปากีสถานจนถึงเวียดนาม บางครั้งรวมสกุลนี้เข้ากับสกุล "Bursera" และมีความใกล้เคียงกับสกุล "Crepidospermum" และ "Tetragastris".
โชตะ โซเมตานิ
โชตะ โซเมตานิ (; 3 กันยายน พ.ศ. 2535) เป็นนักแสดงชาวญี่ปุ่น
ในปี 2554 เขาได้รับรางวัล Marcello Mastroianni Award for Best New Young Actor ที่ เทศกาลภาพยนตร์นานาชาติเวนิส จากภาพยนตร์เรื่อง Himizu กับฟูมิ นิไคโด
เขาแต่งงานกับริงโกะ คิกูจิ ในวันที่ 31 ธันวาคม พ.ศ. 2557 และออกมายอมรับวันที่ 1 มกราคม พ.ศ. 2558 ทางเว็บไซต์อย่างทางการของเขา
สโมสรฟุตบอลดีนาโมซาเกร็บ
กราจันสกีนอกอเมตนีกลุบดีนาโม () หรือที่รู้จักกันในชื่อ เกเอนคา ดีนาโมซาเกร็บ () หรือ ดีนาโมซาเกร็บ เป็นสโมสรฟุตบอลในประเทศโครเอเชียที่ตั้งอยู่ในซาเกร็บ มีสนามเหย้าคือสตาดีออนมักซีมีร์ พวกเขาเป็นสโมสรฟุตบอลที่ประสบความสำเร็จที่สุดในโครเอเชีย ซึ่งเป็นแชมป์ลีกสูงสุดของโครเอเชีย ถ้วยโครเอเชีย 12 ถ้วย และโครเอเชียซูเปอร์คัพอีก 4 ถ้วย สโมสรนี้อยู่บนลีกสูงสุดตลอดนับตั้งแต่ก่อตั้งสโมสรขึ้น และเป็นสมาชิกของยูโกสลาฟเฟิสต์ลีก ตั้งแต่ พ.ศ. 2489 ถึง พ.ศ. 2534 และเป็นสมาชิกของโครเอเชียเฟิร์สลีกตั้งแต่ พ.ศ. 2535
ปัญหาสิ่งแวดล้อมในประเทศไทย
รัฐบาลไทยได้ให้ความสำคัญในการพัฒนาเศรษฐกิจและสังคมของประเทศในระยะเวลา 35 ปีที่ผ่านมา อย่างไรก็ตาม ตั้งแต่ประเทศไทยได้ใช้แผนพัฒนาเศรษฐกิจและสังคม (พ.ศ. 2535-2539) การปกป้องสิ่งแวดล้อมได้กลายเป็นส่วนหนึ่งของการจัดลำดับความสำคัญต้น ๆ ของรัฐบาลไทย แผนพัฒนาเศรษฐกิจและสังคมฉบับที่เจ็ดพยายามที่จะบรรลุผลอย่างยั่งยืนและมีประสิทธิภาพ โดยเฉพาะอย่างยิ่งในอุตสาหกรรมปิโตรเคมี, งานวิศวกรรม, อิเล็กทรอนิกส์ และอุตสาหกรรมพื้นฐาน
การเติบโตทางเศรษฐกิจของไทยที่น่าทึ่ง ได้นำมาซึ่งความท้าทายด้านเศรษฐกิจที่ดินอยู่ช่วงหนึ่ง โดยประเทศไทยในปัจจุบันได้เผชิญกับปัญหาด้านมลพิษทางอากาศและน้ำ, การลดลงของประชากรสัตว์ป่า, การทำลายป่า, การกัดกร่อน, การขาดแคลนน้ำ และปัญหาของเสียอันตราย ตามข้อมูลบ่งชี้ในปี ค.ศ. 2004 ค่าใช้จ่ายด้านมลพิษทางอากาศและน้ำของประเทศมีขนาดเพิ่มขึ้นไปจนถึงที่ประมาณ 1.6-2.6% ของจีดีพีต่อปี ด้วยเหตุนี้ การเติบโตทางเศรษฐกิจของประเทศไทยได้ก่อให้เกิดความเสียหายต่อผู้คนและสภาพแวดล้อมเป็นอย่างมาก
การเจริญเติบโตของอุตสาหกรรมได้ก่อให้เกิดมลพิษทางอากาศซึ่งอยู่ในระดับสูงสำหรับประเทศไทย ยานพาหนะและโรงงานได้ก่อให้เกิดมลพิษทางอากาศโดยเฉพาะอย่างยิ่งในเขตกรุงเทพมหานคร
ลิขิตรัก ข้ามเวลา
"ระวังสับสนกับซีรีส์: ลิขิตรักข้ามเวลา"
ลิขิตรัก ข้ามเวลา (; ฮันกึล: 시월애; ฮันจา: 時越愛; อาร์อาร์: Siworae; คำแปล: ""ความรักอยู่เหนือกาลเวลา"") ภาพยนตร์เกาหลีในแนวรักโรแมนติกแฟนตาซี ออกฉายในปี ค.ศ. 2000
ซัง-ฮุล สถาปนิกหนุ่มได้ย้ายเข้ามาอยู่ในบ้านหลังหนึ่งริมทะเล ที่ชื่อว่า "อิล มาเร" บ้านหลังนี้เคยเป็นบ้านของป้าซัง-ฮุลมาก่อน จึงไม่มีใครเคยย้ายเข้ามาอยู่ก่อนหน้านี้ แต่แล้วเขาก็ต้องแปลกใจ เมื่อเปิดดูในตู้จดหมายหน้าบ้าน พบจดหมายฉบับหนึ่งลงในปี ค.ศ. 1999 ลงชื่อว่า อึน-จู ซัง-ฮุลคิดว่านี่เป็นการล้อเล่น เพาะว่าห้วงเวลาที่เขาอยู่นั้นคือปี ค.ศ. 1997
วันหนึ่งซัง-ฮุล ได้รับลูกสุนัขหลงทางมา และทำให้เขาเริ่มเข้าใจในจดหมายของอึน-จู เหตุการณ์ประหลาดทำให้ทั้งคู่พบว่า ตู้จดหมายบ้านอิล มาเร เป็นรอยต่อระหว่างช่วงเวลา ทว่าทั้งคู่ไม่อาจพบกันในจุดร่วมเวลาเดียวกันได้ แม้จะมีใจให้กันก็ตามคำว่า "Il Mare" เป็นภาษาอิตาเลียนแปลว่า "ทะเล" อันสื่อหมายถึง สถานที่เกิดเหตุในเรื่อง โดยภาพยนตร์ถ่ายทำที่เกาะคังฮวา และเกาะเชจู ทางตอนใต้ของคาบสมุทรเกาหลี
ภาพยนตร์เมื่อออกฉายประสบความสำเร็จมาก และเป็นภาพยนตร์ที่สร้างชื่อเสียงให้กับจวน จี-ฮุน จนทางบริษัทวอร์เนอร์บราเธอร์สของฮอลลีวูดขอซื้อลิขสิทธิ์ไปสร้างใหม่ในชื่อ ""The Lake House"" ออกฉายในปี ค.ศ. 2006 นำแสดงโดย คีอานู รีฟส์ และแซนดรา บูลล็อก
ปัญหาสิ่งแวดล้อมในประเทศอินเดีย
มีปัญหาสิ่งแวดล้อมในประเทศอินเดียหลายด้าน ทั้งมลพิษทางอากาศ, มลพิษทางน้ำ, ขยะ และมลพิษของสภาพแวดล้อมทางธรรมชาติ ต่างเป็นปัญหาที่ท้าทายทั้งหมดของประเทศอินเดีย สถานการณ์เลวร้ายเหล่านี้เคยเกิดขึ้นระหว่างปี ค.ศ. 1947 ไปจนถึง 1995 ต่อมา ได้มีการเก็บรวบรวมข้อมูลและการศึกษาการประเมินสภาพแวดล้อมของผู้เชี่ยวชาญแห่งธนาคารโลกระหว่างปี ค.ศ. 1995 จนถึง 2010 โดยมีการเผยว่า อินเดียเป็นหนึ่งในประเทศที่มีการพัฒนาในการแก้ไขปัญหาสิ่งแวดล้อมและการปรับปรุงคุณภาพสิ่งแวดล้อมได้เร็วที่สุดในโลก ประเทศอินเดียยังมีเวลาที่ยาวนานในการเข้าถึงคุณภาพของสิ่งแวดล้อมเช่นเดียวกับความสุขของผู้คนในเศรษฐกิจที่ได้พัฒนาแล้ว และมลพิษที่เหลืออยู่ยังคงเป็นสิ่งท้าทายสำคัญของประเทศอินเดีย
ทั้งนี้ ปัญหาสิ่งแวดล้อมเป็นหนึ่งในสาเหตุหลักของการเกิดโรค, ปัญหาสุขภาพ และผลกระทบต่อการดำรงชีวิตในระยะยาวสำหรับประเทศอินเดีย
ในคัมภีร์ธรรมศาสตร์ยัชนวัลย์ของอินเดีย ได้มีข้อเสนอแนะที่ได้รับการเขียนขึ้นก่อนศตวรรษที่ 5 ถึงการห้ามตัดต้นไม้และการลงโทษที่กำหนดไว้สำหรับการกระทำดังกล่าว ส่วนอรรถศาสตราของโกติลยา ซึ่งเขียนในสมัยโมริยะ ได้มีการย้ำถึงความจำเป็นในการบริหารงานป่าไม้ รวมถึงเมื่อครั้งที่พระเจ้าอโศกเสด็จทางไกล ได้มีการสร้างเสาอโศกที่แสดงให้เห็นถึงพระวิสัยทัศน์ของพระองค์ เกี่ยวกับการรักษาสิ่งแวดล้อมและความหลากหลายทางชีวภาพ
ฟุมิ นิไคโด
ฟูมิ นิไคโด () เป็น นักแสดงญี่ปุ่น และ นางแบบ
เธอเริ่มจากการเป็นนางแบบใน นะฮะ,โอกินะวะ
ในปี 2009 นิไคโดแสดงภาพยนตร์เรื่องแรก เรื่อง "Toad's Oil" กำกับโดยโคจิ ยาคูโช
เธอและโชตะ โซเมะตานิได้รับ รางวัล Premio Marcello Mastroianni Best Young Actor and Actress Award จาก Himizu กำกับโดยไซอน โซโนะ
เมดิเตอร์เรเนียนเกมส์ 1967
เมดิเตอร์เรเนียนเกมส์ 1967 () การแข่งขันนี้จัดขึ้นที่ตูนิส, ประเทศตูนิเซีย มี 11 ประเทศที่เข้าแข่งขันใน 14 ชนิดกีฬา
คริส นิคอลล์
คริสโตเฟอร์ จอห์น "คริส" นิคอลล์ () เกิดเมื่อวันที่ 12 ตุลาคม พ.ศ. 2489 เป็นนักฟุตบอลชาวอังกฤษที่เล่นให้กับฟุตบอลทีมชาติไอร์แลนด์เหนือ เขาเล่นให้กับสโมสรฟุตบอลอังกฤษ 7 สโมสร รวมถึงแอสตันวิลลาและเซาแทมป์ตัน
ในการแข่งขันดิวิชัน 1 ระหว่างเลสเตอร์ซิตีกับแอสตันวิลลาในปี พ.ศ. 2519 เขาทำประตู 4 ประตู (สองในสี่ลูกนั้นเป็นการทำประตูตัวเอง) ซึ่งในนัดนั้นเสมอกัน 2-2
อัสมีร์ เบกอวิช
อัสมีร์ เบกอวิช (; ) เกิดเมื่อวันที่ 20 มิถุนายน ค.ศ. 1987 เป็นนักฟุตบอลชาวบอสเนีย ปัจจุบันให้กับบอร์นมัท และทีมชาติบอสเนียและเฮอร์เซโกวีนา ในตำแหน่งผู้รักษาประตู
เบเกอวิช เป็นเจ้าของสถิติที่บันทึกลงในหนังสือกินเนสว่าเป็นผู้รักษาประตูที่ยิงประตูได้ไกลที่สุดในโลก ในพรีเมียร์ลีก ฤดูกาล 2013–14 ในวันที่ 2 พฤศจิกายน ค.ศ. 2013 ที่สโตกซิตีพบกับ เซาแทมป์ตัน ในวินาทีการแข่งขันที่ 13 เมื่อเป็นผู้ยิงเปิดลูกจากหน้าประตูตัวเอง แต่ลูกฟุตบอลได้เด้งกระดอนพื้น 2 ครั้ง ก่อนที่จะย้อยข้ามศีรษะของ อาเธอร์ โบรุก ผู้รักษาประตูของเซาแทมป์ตันเข้าประตูไปอย่างน่าเหลือเชื่อ เป็นระยะทางกว่า 91.9 เมตร
ในฤดูกาล 2015–16 เบกอวิชได้ย้ายมายังเชลซีด้วยค่าตัว 8 ล้านปอนด์ (ประมาณ 424 ล้านบาท) พร้อมสัญญา 4 ปี โดยมาแทนที่ปีเตอร์ เช็ก อดีตผู้รักษาประตูของเชลซีที่อยู่กับสโมสรมาอย่างยาวนานถึง 11 ปี ซึ่งได้ย้ายไปร่วมกับอาร์เซนอล
เบเกอวิช ลงเล่นให้กับเชลซีอย่างเป็นทางการครั้งแรก ในนัดเปิดฤดูกาล 2015–16 เมื่อมีรายชื่อเป็นผู้รักษาประตูสำรอง ที่เชลซีพบกับ สวอนซีซิตี ที่สนามสแตมฟอร์ดบริดจ์ โดยถูกเปลี่ยนตัวลงในนาทีที่ 53 แทนที่ตีโบ กูร์ตัว ผู้รักษาประตูตัวจริงที่ถูกใบแดงไล่ออก เป็นผลให้เชลซีเสียลูกจุดโทษ
แมดเนส (อัลบั้มสลีปปิงวิทไซเรนส์)
แมดเนส () เป็นสตูดิโออัลบั้มเต็มชุดที่ 4 โดยวงดนตรีร็อกชาวอเมริกัน สลีปปิงวิทไซเรนส์ อัลบั้มนี้ออกจำหน่ายเมื่อวันที่ 13 มีนาคม พ.ศ. 2558 โดยค่ายเพลง Epitaph Records เพลงทั้งอัลบั้มโปรดิวซ์โดยวงสลีปปิงวิทไซเรนส์เอง ร่วมด้วยกับ John Feldmann อัลบั้มนี้เป็นผลงานแรกของวงหลังจากที่ได้ออกจากค่ายเพลงไรส์เรเคิดส์ในปี พ.ศ. 2557 และยังเป็นผลงานแรกของวงที่มีมือกีตาร์ นิก มาร์ติน จากวง Cinematic Sunrise มาเข้าร่วมด้วย ซึ่งมาแทนที่ เจสซี ลอว์สัน มือกีตาร์คนเก่าของสลีปปิงวิทไซเรนส์ ซิงเกิลแรกของอัลบั้ม"แมดเนส" คือ "คิกมี" โดยอัลบั้มนี้ยังคงมีความเป็นป็อปร็อกมากขึ้น แต่ยังคงมีแนวโพสต์ฮาร์ดคอร์บ้างในเพลงต่าง ๆ ในอัลบั้ม
คำร้องประพันธ์โดยเคลลิน ควินน์ ทำนองดนตรีประพันธ์โดยสลีปปิงวิทไซเรนส์ ชื่อเพลงทั้งหมดนำมาจากไอทูนส์สโตร์
มิสแกรนด์ไทยแลนด์ 2015
มิสแกรนด์ไทยแลนด์ 2015 () เป็นการประกวดมิสแกรนด์ไทยแลนด์ครั้งที่ 3 เก็บตัวการประกวดที่จังหวัดชุมพร ตัดสินการประกวดในวันที่ 12 พฤษภาคม 2558 โดยดำเนินงานถ่ายทอดสดโดย ช่อง 7 ผู้ชนะในปีนี้คือ รัตติกร ขุนโสม
ผู้เข้าประกวด 50 คนสุดท้าย ได้รับการยืนยันแล้ว:
คอรีย์ เทย์เลอร์
คอรีย์ ทอดด์ เทย์เลอร์ ( , เกิด 8 ธันวาคม ค.ศ. 1973) เป็นนักร้อง, นักดนตรีและนักแต่งเพลง ชาวอเมริกัน ผู้มีบทบาทสำคัญและเป็นที่รู้จักในฐานะนักร้องนำของวงสลิปน็อตและวงสโตนซาวร์
เทย์เลอร์ ได้เข้าร่วมวงสลิปน็อต ในปี ค.ศ. 1997 โดยเข้ามาแทนที่ อันเดอส์ โคลเซฟนี ซึ่งเป็นนักร้องนำคนแรกของวง และมีผลงานสตูดิโออัลบั้มร่วมกับทางวง 5 ชุด นอกจากนี้เทย์เลอร์ ยังเป็นผู้ก่อตั้งวงดนตรีแนวออลเทอร์นาทิฟเมทัลอย่างวงสโตนซาวร์ โดยมีผลงานสตูดิโออัลบั้มร่วมกับวงสโตนซาวร์ 5 ชุด
นอกจากเทย์เลอร์จะเป็นนักร้องนำให้กับวงสลิปน็อตและสโตนซาวร์แล้ว เขายังได้ทำงานเพลงร่วมกับวงดนตรีอื่นๆ เช่น แอนแทรกซ์, คอร์น, ดิสเทิร์บ และโซลฟลาย ในโอกาสต่างๆ
ในเมือง ดิมอยน์ รัฐไอโอวา Joey Jordison, Shawn Crahan, และ Mick Thomson ได้ชวนคอรีย์ที่จะเข้าร่วมวงสลิปน็อต ซึ่งเขาตกลงที่จะเป็นส่วนหนึ่งในของการฝึกซ้อมของพวกเขา, และก็ได้เป็นนักร้องของวง. สมาชิกทั้งเก้าของสลิปน็อต คอรีย์เข้าร่วมวงเป็นลำดับที่หก. ขณะทำการแสดงกับวงสลิปน็อต เขาเป็นที่รู้จักกันในนาม "หมายเลขแปด", การที่วงเรียงลำดับเลขสำหรับสมาชิกตั้งแต่ 0-8 ตามการเรียงของ Shawn Crahan คอรีย์ ได้หมายเลขแปด เพราะมันเป็นสัญลักษณ์อินฟินิตี้.
อิฟยูเวอร์อะมูฟวี, ดิสวูล์ดบียัวร์ซาวด์แทร็ก
อิฟยูเวอร์อะมูฟวี, ดิสวูล์ดบียัวร์ซาวด์แทร็ก () เป็นอีพีแนวอคูสติกของวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 26 มิถุนายน พ.ศ. 2555 ผ่านค่ายเพลงไรส์เรเคิดส์ เปิดตัวในชาร์ตบิลบอร์ดท็อป 200 ด้วยอันดับที่ 17 ด้วยยอดจำหน่าย 17,486 ชุด ภายในสัปดาห์แรก อีพีนี้มีเพลงในเวอร์ชันอคูสติก ได้แก่ เพลง "อิฟแอมเจมส์ ดีน, เดนยูร์ออเดรย์ เฮปเบิร์น" และเพลง "วิทเอียส์ทูซีแอนด์อายส์ทูเฮียร์" ทั้งสองเพลงอยู่ในอัลบั้ม"วิทเอียส์ทูซีแอนด์อายส์ทูเฮียร์" รวมทั้งมีเพลงที่ทำการประพันธ์และบันทึกใหม่จำนวน 3 เพลง และมีมิวสิกวีดิโอของเพลง "โรเจอร์แรบบิต" ซึ่งออกเผยแพร่ในวันที่ 10 ตุลาคม พ.ศ. 2555 ผ่านเอ็มทีวียู
คำร้องทั้งหมดประพันธ์โดยเคลลิน ควินน์ และเจสซี ลอว์สัน นอกเหนือจากนี้จะระบุไว้ ทำนองดนตรีประพันธ์โดยสลีปปิงวิทไซเรนส์
เอมิเรตบูคารา
เอมิเรตบูคารา (; ; ) เป็นรัฐที่อยู่ในเอเชียกลาง บริเวณทรานส์ออกเซียนา (พื้นที่ระหว่างแม่น้ำอามูดาร์ยาและแม่น้ำซีร์ดาร์ยา) สถาปนาโดยชาห์ มูราด ในปี ค.ศ. 1785 หลังพระองค์ทรงพิชิตดินแดนต่าง ๆ และขึ้นปกครองรัฐข่านบูคารา ปี ค.ศ. 1868 รัฐเอมิเรตพ่ายแพ้ในสงครามกับจักรวรรดิรัสเซีย เสียดินแดนไปมากมาย รวมทั้งเมืองสำคัญอย่างซามาร์คันด์ ห้าปีต่อมา เอมิเรตบูคาราก็กลายเป็นรัฐในอารักขาของรัสเซีย หลังจักรวรรดิรัสเซียถูกพิชิตโดยกองทัพบอลเชวิก รัฐเอมิเรตก็ถูกพิชิตไปด้วย และกลายเป็นสาธารณรัฐประชาชนโซเวียตบูคารา ในปี ค.ศ. 1920
วิซ คาลิฟา
คาเมรอน ญีบรีล โทมัซ ( เกิด 8 กันยายน ค.ศ. 1987) รู้จักกันในชื่อ วิซ คาลิฟา () เป็นแร็ปเปอร์ชาวอเมริกัน เขาออกสตูดิโออัลบั้มแรก "โชว์แอนด์พรูฟ" ใน ค.ศ. 2006 และเซ็นสัญญาสังกัดวอร์เนอร์บราเธอร์สเรเคิดส์ ใน ค.ศ. 2007 ซิงเกิล "เซย์เย" ได้อิทธิพลจากยูโรแดนซ์ ถูกเปิดในวิทยุในเมือง ติดชาร์ตริธมิกท็อป 40 และฮอตแร็ปแทร็กส์ ใน ค.ศ. 2008
คาลิฟาแยกตัวจากสังกัดวอร์เนอร์บราเธอร์ส และออกสตูดิโออัลบั้มที่สอง "ดีลออร์โนดีล" เมื่อเดือนพฤศจิกายน ค.ศ. 2009 เขาออกมิกซ์เทปชื่อ "คัชแอนด์ออเรนจ์จูซ" ให้ดาวน์โหลดฟรีในเดือนเมษายน ค.ศ. 2010 จากนั้นเขาเซ็นสัญญาสังกัดแอตแลนติกเรเคิดส์. เขาเป็นที่รู้จักดีจากซิงเกิลเปิดตัวในสังกัดแอตแลนติก "แบล็กแอนด์เยลโลว์" ขึ้นอันดับหนึ่งบนบิลบอร์ดฮอต 100 อัลบั้มที่ออกกับสังกัดนี้อัลบั้มแรกคือ "โรลลิงเพเปอส์" ออกจำหน่ายในวันที่ 29 มีนาคม ค.ศ. 2011 อัลบั้มต่อมาคือ "O.N.I.F.C." เมื่อ 4 ธันวาคม ค.ศ. 2012 มีซิงเกิล "เวิร์กฮาร์ดเพลย์ฮาร์ด" และ "รีเมมเบอร์ยู" วิซออกอัลบั้มที่สี่ "แบล็กฮอลลิวูด" เมื่อวันที่ 18 สิงหาคม ค.ศ. 2014 มีซิงเกิลนำคือ "วีเด็มบอยซ์"
สโมสรฟุตบอลฟอลเคิร์ก
สโมสรฟุตบอลฟอลเคิร์ก () เป็นสโมสรฟุตบอลอาชีพแห่งหนึ่ง ตั้งอยู่ในเมืองฟอลเคิร์ก ประเทศสกอตแลนด์ สโมสรนี้ก่อตั้งขึ้นเมื่อ พ.ศ. 2419 และเล่นอยู่ในลีกสกอตแลนด์แชมเปียนชิปซึ่งเป็นสมาชิกของฟุตบอลลีกอาชีพสกอตแลนด์
การรวมของแชมเปี้ยนชิป
การรวมของแชมเปี้ยนชิป เป็นการรวมแชมป์ของเข็มขัดแชมป์ทั้ง 2 เส้นหรือมากกว่านั้นของแชมป์มวยปล้ำอาชีพ เป็นหนึงอันเดียวกัน
ชุง โองูริ
ชุง โองูริ (小栗 旬 "Oguri Shun") เป็นนักแสดงญี่ปุ่น และผู้กำกับภาพยนตร์ พ่อของเขาเป็นผู้กำกับชื่อ "เท็ตสึยะ โองูริ" และพี่ชายเป็นนักแสดงชื่อ "เรียว" เขาแต่งงานกับยู ยามาดะ ในวันที่ 14 มีนาคม 2012 ลูกคนแรกเกิดในปี 2014
ชุง โองูริเริ่มเป็นนักแสดงตอนอายุ 12 ปี
โองูริเดบิวต์ในบทเด็กที่ถูกรังแกและทารุณกรรมชื่อ โนโบรุ โยชิกาวะ ในซีรีส์เรื่อง "Great Teacher Onizuka" ปี 1998 การแสดงของเขาน่าสนใจมากทำให้เขาได้รับบทที่ใหญ่ขึ้นในปี 2000 เขาได้บทคนหูหนวกในซีรีส์เรื่อง "Summer Snow"
2 ปีถัดมา เขาได้แสดงซีรีส์เรื่อง "Gokusen" หรือ "ครูสาวยากูซ่า" ในบทเด็กอันธพาล ต่างจากบทเด็กถูกรังแกในเรื่อง "Great Teacher Onizuka"
ในปี 2005 เขาได้รับบทรูอิ ฮานาซาวะ ในซีรีส์เรื่อง "รักใสใสหัวใจเกินร้อย" หรือ "Hana yori dango"
เป็นอีกครั้งที่เขาได้แสดงร่วมกับ จุง มัตสึโมโตะ
เขากับพี่ชาย "เรียว" ได้พากษ์เสียงร่วมกันในภาพยนตร์อะนิเมะ："Fullmetal Alchemist the Movie: Conqueror of Shamballa".
เขาได้เป็นพระเอกครั้งแรก ในบท ชินอิจิ คุโด้ ซีรีส์เรื่อง "ยอดนักสืบจิ๋วโคนัน" ในปี 2006
โองูริเป็นผู้กำกับด้วย. การกำกับครั้งแรกของเขาคือ คณะตลก ในปี 2009. แต่เรื่องที่เขากำกับหนังครั้งแรกคือ "Surely Someday" เข้าโรงทั่วประเทศญี่ปุ่นวันที่ 17 กรกฎาคม 2010 
โองูริเชิญนักแสดงที่เป็นเพื่อนที่ดีของเขามาแสดงในภาพยนตร์ เช่น เคซูเกะ โคอิเดะในบทตัวเอก นักแสดงหญิงมาโอะ อิโนอูเอะ และอายะ อูเอโตะก็ได้เป็นแขกรับเชิญในเรื่อง และโองูริก็ได้เป็นแขกรับเชิญเหมือนกัน
เสิน ฉฺยง
เสิน ฉฺยง (; 5 กันยายน ค.ศ. 1981 –) เป็นนักกีฬาวอลเลย์บอลชายทีมชาติจีน ในตำแหน่งตัวตีด้านนอก
เขาเริ่มเล่นวอลเลย์บอลอาชีพ ในปี ค.ศ. 1998 ในสโมสรมหาวิทยาลัยการกีฬาเซี่ยงไฮ้
เมื่อปี ค.ศ. 1999 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลเยาวชนชายชิงแชมป์เอเชีย 2000 ตั้งแต่ปี ค.ศ 2001 เขาติดทีมชาติชุดใหญ่และรับหน้าที่เป็นหัวหน้าทีม
เขาได้ร่วมการแข่งขันรายการวอลเลย์บอลเวิลด์ลีก 8 ครั้ง (2001, 2002, 2004, 2006, 2007, 2008, 2009 และ 2010)
เขาได้ร่วมการแข่งขันรายการวอลเลย์บอลชิงแชมป์โลก 3 ครั้ง วอลเลย์บอลชายชิงแชมป์โลก 2002 ได้อันดับที่ 14, วอลเลย์บอลชายชิงแชมป์โลก 2006 ได้อันดับที่ 17 และ วอลเลย์บอลชายชิงแชมป์โลก 2010 ได้อันดับที่ 19
และในปี ค.ศ. 2008 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลชายในโอลิมปิกฤดูร้อน 2008 ได้เป็นผู้มีส่วนสำคัญในการพาทีมจีนเข้ารอบก่อนรองชนะเลิศ
กัว เผิง
กัว เผิง (; 1 กรกฎาคม ค.ศ. 1982 –) เป็นนักกีฬาวอลเลย์บอลชายทีมชาติจีน ในตำแหน่งตัวบล็อกกลาง
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006
เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน
คลื่นฟ้า
คลื่นฟ้า ()
คือ เทคนิคการส่งคลื่นวิทยุข้ามแนวขอบฟ้าของโลก โดยอาศัยคุณสมบัติการสะท้อนคลื่นวิทยุบางย่านความถี่ของบรรยากาศชั้นไอโอโนสเฟียร์
โดยปกติ การสื่อสารวิทยุระหว่างสถานีที่อยู่ห่างไกลกันมากๆ จะมีอุปสรรคจากความโค้งของผิวโลก ทำให้สถานีส่งไม่สามารถส่งคลื่นไปยังสถานีรับได้ในแนวตรง,
แต่ด้วยคุณสมบัติของบรรยากาศโลกชั้นไอโอโนสเฟียร์ ที่อากาศแตกตัวเป็นประจุไฟฟ้า ซึ่งสะท้อนคลื่นวิทยุบางย่านความถี่
ทำให้สามารถทำการส่งคลื่นวิทยุไปยังสถานีรับที่ไกลเลยเส้นขอบฟ้า ข้ามประเทศหรือข้ามทวีปได้ โดยอาศัยการสะท้อนจากบรรยากาศชั้นนี้แทน
การส่งวิทยุด้วยคลื่นฟ้า จะใช้ได้ดีในช่วงความถี่วิทยุคลื่นสั้น (3 - 30 MHz)
จึงนิยมใช้ในสถานีวิทยุคลื่นสั้นทางไกล และใช้ในวงการวิทยุสมัครเล่น, ส่วนวิทยุคลื่นกลาง (300 KHz - 3 MHz)
สามารถใช้การส่งผ่านคลื่นฟ้าได้เช่นกัน แต่ทำได้เฉพาะในสภาพบรรยากาศเวลากลางคืนเท่านั้น